புயலுக்கு கஜான்னு ஆம்பளைப் பேரு வெச்சா இப்படித்தான் . குடிகாரன் மாதிரி இங்கே வர்றேன்னு சொல்லிட்டு வேற எங்கேயோ போறது . இதே சுஜான்னு பொம்பளப் பேரு வெச்சிருந்தா ஸ்ட்ரெயிட்டா இந்நேரம் எல்லாருக்கும் சங்கு ஊதி சோலியை முடிச்சிருக்கும் . - இப்படி ஒரு வாட்ஸ்அப் பதிவு பலரிடமிருந்து நமக்கு வந்திருக்கும் . நாமும் பலருக்கும் அதைப் பகிர்ந்து மகிழ்ச்சி அடைந்திருப்போம் . இந்தப் பதிவை ‘ஸ்மைலி’ போட்டு நகைச்சுவையாகப் பெரும்பாலானவர்கள் பகிர்ந்துகொண்டிருந்தபோது , தமிழகத்தின் ஏழு மாவட்ட மக்களின் வாழ்க்கை , கஜா புயலால் சூறையாடப்பட்டிருந்தது . லட்சக்கணக்கானவர்களின் வாழ்க்கை கடும் பாதிப்புக்குள்ளாகியிருந்தது . தென்னை மரங்கள் புயல் காற்றால் வேரோடு பிடுங்கி எறியப்பட்டு , வாழ்வாதாரமே அழிந்துபோயிருந்தது . கொத்துக்கொத்தாக வீழ்த்தப்பட்ட வாழை மரங்கள் , மழையிலும் காற்றிலும் நிலைகுலைந்துபோன பயிர்கள் என இழப்புகளை நினைத்து மக்கள் துடித்துக்கொண்டிருந்தனர் . மது அடிமைகளுக்குக் குடிக்காமல் இருந்தால் எப்படி கை கால்கள் நடுங்குமோ , அதுபோலத் தங்களுடைய அபத்த நகைச்சுவைக்கு லைக் , ஷேர் , கமென்ட் அதிகமாகக் கிடைப்பதற்காக , எவ்வளவு வேண்டுமானாலும் கீழிறங்கத் தயாராக இருக்கிறோம் . நகைச்சுவை என்பது மற்றவர்களைக் காயப்படுத்துவது என்று யார் இந்தத் தலைமுறைக்குச் சொன்னது ? சென்னையில் கடந்த ஆண்டு ஒரு பிரபல ஜவுளிக்கடையில் தீ விபத்து ஏற்பட்டு , சில நூறு கோடி ரூபாய் இழப்பு ஏற்பட்டது நினைவிருக்கலாம் . அப்போது தீப்பற்றி எரிகிற கடையின் புகைப்படத்தைப் போட்டு , ‘மனைவிகூட புடவை எடுக்க வந்து மணிக்கணக்கில் காத்திருந்த கணவர்களின் வயிற்றெரிச்சல்தான் இந்தத் தீ விபத்து’ என்ற பதிவை ஸ்மைலி போட்டு சமூக ஊடகங்களில் பல ஆயிரம் பேர் பகிர்ந்திருந்ததை ஓர் உதாரணமாகச் சொல்லலாம் . மிகப் பெரிய இழப்புகளைக்கூட குரூர நகைச்சுவை ஆக்குவதும் , அதை மற்றவர்கள் பகிர்வதும் , கவலைகொள்ள வேண்டிய செயல் மட்டுமல்ல , கண்டிக்க வேண்டிய செயலும்கூட . ஊரே தீப்பற்றி எரியும்போது பிடில் வாசிப்பது என்பது இதுதான் . ஆரோக்கியத்தின் அடையாளமாக விளங்கும் நகைச்சுவை உணர்வு , இணையத்தில் ஒரு தொற்றுநோயைப் போலப் பலரின் தனிப்பட்ட வாழ்வைப் பலி கேட்கிறது . பொறுப்புணர்வற்ற பதிவுகளைப் பரப்புவதை நிறுத்தினால் , அவை உருவாவது தானாகவே குறையும் . இன்னொரு பக்கம் பிரபலங்கள் , பெண்கள் , மூன்றாம் பாலினத்தவர்கள் மீது சமூக ஊடகங்கள் நிகழ்த்துகிற அத்துமீறல் ஆபாசத்தின் உச்சமாக இருக்கிறது . ரயிலில் பயணிக்கும்போது கழிப்பறைகளில் ஆபாசமாகக் கிறுக்கி வைத்த வக்கிரபுத்திக்காரர்கள்கூட யார் கண்ணிலும் படாமல்தான் அதைச் செய்தனர் . இன்று இணையத்தில் காணக் கிடைக்கிற பல்வேறு விதமான கமென்ட்டுகளில் வெளிப்படுகிற வக்கிர மனநிலை அச்சமூட்டுகிறது . சமூக ஊடகங்கள் ஒருவகையில் நம்மிடம் கும்பல் மனோபாவத்தை வளர்த்தெடுக்கின்றன . எங்கிருந்தும் எவர் மீதும் பாயக் காத்திருக்கும் குரூர மனோநிலைக்கு என்னுடைய தந்தையும் சமீபத்தில் இலக்கானார் . ஒரு விழாவில் பங்கேற்கச் சென்றவரிடம் குறுக்கிட்டு , ‘தன்படம்’ எடுக்க முற்பட்டார் ஓர் இளைஞர் . என் தந்தையார் அந்த இளைஞரின் செல்பேசியைத் தட்டிவிட்டார் . அந்த சம்பவத்துக்கு இணைய உலகம் ஆற்றிய எதிர்வினை , அவருடைய 75 ஆண்டு கால வாழ்வையே கேலிசெய்தது . ‘அந்த இளைஞரிடம் அவர் கனிவாக நடந்துகொண்டிருக்கலாம்’ என்பதே என் கருத்தும் . அந்த நிகழ்வுக்குப் பின்னர் என் தந்தையின் கருத்தும் அதேதான் . ஆனால் , அந்த ஒரு நாளுக்குள் மட்டும் அவர் மீது எவ்வளவு தாக்குதல்கள் ? ‘விமர்சனம்’ என்ற பெயரில் காழ்ப்புணர்வைக் கொட்டுவதும் , வயதுக்கும் அனுபவத்துக்கும் எவ்விதமான மதிப்பையும் வழங்காமலிருப்பதுதான் எதிர்வினையா ? பிரபலமானவர் என்பதால் அனுமதியின்றி புகைப்படம் எடுக்கலாம் என்று நினைப்பது , தனிப்பட்ட உரிமையை மீறுகிற செயல் . இறப்பு நிகழ்வுக்கு அஞ்சலி செலுத்தப் போகுமிடத்திலும் , சிலர் ‘தன்படம்’ எடுக்க கட்டாயப்படுத்தும்போது அந்தச் சூழலை எப்படி எதிர்கொள்வது என்று தடுமாறுவது எனக்கே தனிப்பட்ட அனுபவம் விமான நிலையத்தில் கழிப்பறையை உபயோகித்துவிட்டுத் திரும்பினால் , அங்கும் கேமராவோடு நிற்கிறார்கள் . படித்தவர்கள் , படிக்காதவர்கள் , சிறியவர்கள் , பெரியவர்கள் என எல்லாத் தரப்பினருமே இத்தகைய அத்துமீறலைச் செய்வதும் , இத்தகைய தர்மசங்கட சூழலைப் பிரபலங்கள் எதிர்கொள்வதும் அன்றாட நிகழ்வுகள் . பொதுவெளியில் பொறுமையைத் தவறவிட்ட ஒரு கணத்துக்காக , ஒரு மனிதரின் ஒட்டுமொத்த வாழ்வையும் துச்சமாகத் தூக்கி எறிந்து ஆபாசமாகத் தாக்க முடியும் என்றால் , நாமெல்லாம் யார் ? நகைச்சுவை என்கிற பெயரில் உருவான மீம்களும் , விமர்சனம் என்கிற பெயரில் வெளிப்பட்ட வார்த்தைகளைப் படித்தபோது , இவ்வளவு ‘வெறுப்புணர்வு’ கொண்ட சமூகத்திலா வாழ்கிறோம் என்று கவலையாக இருந்தது . இன்று சமூக ஊடகத்தில் அத்துமீறி கீழ்த்தரமான தனிமனிதத் தாக்குதல்கள் நிகழும்போது , கண்ணியமிக்கவர்கள்கூட அமைதி காக்கிறார்கள் . காரணம் , சமூக ஊடகங்களில் பொறுப்பற்று நடந்துகொள்பவர்களைக் கண்டிப்பது என்பது , தேன்கூட்டில் கைவைப்பதுபோல ஆபத்து என்று அவர்களும் கருதுகிறார்கள் . வன்மத்தை மனதில் தேக்கி வைத்துக் காத்திருந்து அடித்துவிடுகிறார்கள் என்று பயம் கொள்ளும் சூழல் எல்லோரிடத்திலும் இருக்கிறது . இன்னொரு பக்கம் இன்னொரு கேள்வியைக் கேட்டுக்கொள்வோம் . சமூக வலைதளங்களில் இன்று ஆதிக்கம் செலுத்துவது யார் ? நாம்தான் . நம்மைப் பார்த்து நாமே அஞ்சும் நிலை அவலம் இல்லையா ? தொழில்நுட்பத்தைக் குறைகூற ஏதுமில்லை . இதே இணையவெளியில்தானே சென்னை வெள்ளத்தின்போது ஆயிரக்கணக்கான மீட்பர்கள் களமிறங்கினார்கள் ? கஜா புயலுக்குப் பிறகு பாதிக்கப்பட்ட மக்களின் துயர் துடைக்கும் எண்ணமுள்ளவர்களையும் ஒன்றிணைத்ததும் இதே சமூக ஊடகம்தான் . ஆக , பிரச்சினை தொழில்நுட்பத்தின் மீது இல்லை . பயன்படுத்தும் நம்மிடம் வெளிப்படும் மனப்பான்மையில்தான் தீதும் நன்றும் இருக்கிறது . பூனைக்கு யாரேனும் மணி கட்டுவார்கள் என்று காத்திருப்பதில் பயன் இல்லை . ஒரு புயலைக்கூட அதன் தீவிரத்தோடு அணுகும் நிலையிலிருந்து நாம் தவறுகிறோம் என்றால் , எவ்வளவு கீழே நாம் இறங்கிக்கொண்டிருக்கிறோம் ? வெறுப்பை விதைப்பதில் காட்டுகிற ஆர்வம் , பரப்புவதில் இருக்கிற துடிப்பு , அதைத் தடுப்பதிலும் இருக்க வேண்டும் . அது நம் அனைவரின் பொறுப்பு . பின்குறிப்புஃ ‘இவரை டிஸ்சார்ஜ் செய்துவிட்டு அவரை அட்மிட் பண்ணு’ என தினம் தினம் தாக்குவதற்குப் புதிய இலக்குகளைத் தேடி அலையும் சமூக ஊடகங்களில் என்னையும் ‘அட்மிட்’ செய்யக்கூடும் என்பதை முழுமையாக உணர்ந்துகொண்டே இதை எழுதுகிறேன் ! சூர்யா , திரைப்பட நடிகர் . தொடர்புக்குஃ suriya @ agaram .


இந்தியன் சூப்பர் லீக் கால்பந்தாட்டத்தில் சென்னையின் எஃப்சி - எஃப்சி கோவா அணிகளுக்கு இடையேயான அரையிறுதியின் 2 - வது பகுதி ஆட்டம் சென்னையில் இன்று நடைபெறுகிறது . சென்னையின் எஃப்சி - எஃப்சி கோவா அணிகளுக்கு இடையேயான அரையிறுதியின் முதல் பகுதி ஆட்டம் 1 - 1 என்ற கோல் கணக்கில் சமனில் முடிந்தது . எனவே , இந்த ஆட்டத்தில் இரு அணிகளுக்குமே வெற்றி வாய்ப்பு சமமாக உள்ளது . இதில் சென்னை அணி சொந்த மண்ணில் சிறப்பாக ஆட்டத்தை வெளிப்படுத்த முனையும் நிலையில் , தனது முதல் சாம்பியன் வாய்ப்புக்காக போராடும் கோவா அதற்கு சவால் அளிக்கும் . இந்த சீசனில் கோவா இதுவரை 43 கோல்கள் அடித்துள்ள நிலையில் , சென்னை 25 கோல்களே அடித்துள்ளது என்பது குறிப்பிடத்தக்கது . சென்னையின் நடுகள வீரர்களான தனபால் கணேஷ் , பிக்ரம்ஜித் சிங் ஆகியோர் கோவாவின் தாக்குதல் ஆட்டத்துக்கு தடுப்பு ஏற்படுத்துவார்கள் . மெயில்சன் ஆல்வ்ஸ் , ஹென்ரிக் செரீனோவும் அணிக்கு பலமாகத் திகழ்கின்றனர் . நட்சத்திர ஸ்டிரைக்கரான ஜேஜே மீது , பயிற்சியாளர் கிரேகரி மட்டுமல்லாமல் , சென்னை அணியின் ஒட்டுமொத்த ரசிகர்களும் நம்பிக்கை வைத்துள்ளனர் .


நடிகையர் திலகம் சாவித்திரி தேவியின் காவியம் , திரைப்படமாக இன்று தமிழ்திரையரங்குகளில் ரிலீசாகி நல்ல வரவேற்பை பெற்றிருக்கிறது . தென்னிந்திய திரையுலகையே தனது அபாரமான நடிப்புத்திறமையால் கட்டிப்போட்டவர் சாவித்திரி தேவி . கருப்பு வெள்ளை திரையில் இவரின் நடிப்பு காவியம் மக்கள் மனதில் இன்றளவு நீங்காத இடம் பெற்றிருக்கிறது . அதற்கு இந்த திரைப்படத்திற்கு கிடைத்திருக்கும் பிரம்மாண்ட வரவேற்பே ஒரு சான்று . பல்வேறு விமர்சனங்களுக்கு இடையே , சாவித்திரி தேவியாக வேடமேற்று நடித்திருக்கும் கீர்த்தி சுரேஷின் நடிப்பு பாராட்டிற்குரியது . திரையில் சாவித்திரி தேவியாகவே அவர் வாழ்ந்திருப்பதாகவே தோன்றுகிறது . 14 வயதில் நாடகங்கத்துறையில் இருந்து திரைத்துறைக்குள் நுழைந்தது முதல் சாவித்திரியின் ஒவ்வொரு படி முன்னேற்றத்தையும் இத்திரைப்படத்தில் காணும் போது வியப்பு மேலிடுகிறது . திரையுலகில் பல தயாரிப்பாளர்களுக்கு லாபத்தை அள்ளி கொடுத்து , தானும் பல வெற்றிகளை அள்ளி குவித்த சாவித்திரி தன் வாழ்நாளின் கடைசி தருணங்களை குடித்து குடித்தே அழித்தார் . என பல ஊடகங்கள் கூறியிருக்கின்றன . ஆனால் தன் வாழ்வில் அவர் அனுபவித்த மன அழுத்தம் எவ்வளவு கடுமையாக இருந்தது என்பதையும் , அவரின் அந்தநிலைக்கு காரணம் என்ன என்பதையும் ரசிகர்களுக்கு கூறியிருக்கிறது “நடிகையர் திலகம்” திரைப்படம் . வேகமாக கார் ஓட்டுவதில் சாவித்திரியின் ஆர்வத்தை பார்க்கும் போது அவரின் தைரியத்தின் முகமும் , உதவி என வந்தவருக்கு வாரி வழங்குவதில் அவரின் கருணையும் தெரிகிறது . என்ன தான் பெரிய நடிகையாக இருந்தாலும் , அவர் ஏங்கியது எல்லாம் உண்மையான அன்பிற்காக மட்டும் தான் , என்பதும் திரையில் தெரிகிறது . ஜெமினிகணேசனாக துல்கர் சல்மான் கச்சிதமாக நடித்திருக்கிறார் . சாவித்திரி மற்றும் ஜெமினி கணேசன் இடையேயான காதல் காட்சிகள் படமாக்கப்பட்ட விதம் அருமை . இந்த திரைப்படத்தை இளம் இயக்குனரான அஸ்வின் நாக் இவ்வளவு முதிர்ச்சியுடன் எடுத்திருப்பது பாராட்டத்தக்கது . சமந்தா , பிரகாஷ் ராஜ் , விஜய் தேவரகொண்டா என ஒவ்வொருவரும் தங்கள் பங்களிப்பை உணர்ந்து நடித்திருக்கின்றனர் . திரையுலகில் நடிகையர் திலகத்தின் நடிப்பை பார்த்து வியந்தவர்களுக்கு அவரின் வாழ்க்கையை பார்த்து வியக்க வைக்கிறது இந்த நடிகையர் திலகம் திரைப்படம் . மொத்தத்தில் நடிகையர் திலகம் ஒரு மகா நடிகையின் சகாப்தம் .


முதலமைச்சர் எடப்பாடி பழனிசாமி தலைமையில் , கருத்து வேறுபாடுகள் இன்றி அனைவரும் ஒன்றாக செயல்படுவதாக மக்களவை துணைத் தலைவர் தம்பிதுரை தெரிவித்துள்ளர் . , ஓ . பி . எஸ் . , அணிகள் இணைப்புக்குப் பிறகு , முதலமைச்சர் எடப்பாடி பழனிசாமி தலைமையில் கருத்து வேறுபாடுகள் இன்றி அனைவரும் ஒன்றாக செயல்படுவதாக மக்களவை துணைத் தலைவர் தம்பிதுரை தெரிவித்துள்ளார் . , இ . பி . எஸ் . , அணிகள் நீண்ட நாள் இழுபறிக்குப் பிறகு , அதிமுக தலைமை கழக அலுவலகத்தில் ஒன்றாக இணைந்தது . இந்த இணைப்பால் , அதிமுக தொண்டர்கள் உற்காசமடைந்ததாக , ஓ . பன்னீர்செல்வம் உள்ளிட்டவர்கள் கூறி வந்தனர் . இந்த அணிகளின் இணைப்பால் , டிடிவி தினகரன் தரப்பினர் கடும் கோபம் அடைந்துள்ளனர் . பொதுக்குழுவைக் கூட்டி சசிகலா நீக்கப்படுவார் என்று கூறப்பட்ட நிலையில் , டிடிவி அணியினர் , எடப்பாடிக்கு அளித்து வந்த ஆதரவை வாபஸ் பெறுவதாக கூறி , ஆளுநர் வித்யாசாகர் ராவ் இடம் தனித்தனியாக கடிதம் கொடுத்தனர் . மேலும் , தங்கள் அணியினரை இழுக்கும் வகையில் குதிரை பேரம் நடக்கலாம் என்பதால் , டிடிவி தினகரன் ஆதரவாளர்கள் புதுச்சேரியில் உள்ள ரிசார்ட்டில் தங்க வைக்கப்பட்டுள்ளனர் . தமிழகத்தில் எம் . ஜி . ஆர் . நூற்றாண்டு விழா , அதிமுகவினரால் நடத்தப்பட்டு வருகிறது . அரியலூரில் , எம் . ஜி . ஆர் . நூற்றாண்டு விழாவில் கலந்து கொள்வதற்காக மக்களவைத் துணைத் தலைவர் தம்பிதுரை , சென்னை விமான நிலையம் சென்றார் . அப்போது , செய்தியாளர்களிடம் பேசிய அவர் , எம் . ஜி . ஆர் . உருவாக்கிய இயக்கமான அதிமுகவில் பிளவுகள் எதுவும் கிடையாது என்று கூறினார் . அனைவரும் ஒன்றாக இணைந்து பணியாற்றுவதாகவும் , தமிழக அரசின் பெரும்பான்மையைக் குறித்து சட்டப்பேரவையில் மட்டுமே விவாதிக்க முடியும் என்றும் தம்பிதுரை கூறியுள்ளார் .


கடந்த சில ஆண்டுகளாக பெரிய நடிகர்களின் படத்தின் ஒட்டுமொத்த தமிழக உரிமையை பெற்று ரிலீஸ் செய்யும் நிறுவனங்கள் அதிக அளவில் நஷ்டத்தை சந்தித்து வருவதாக கூறப்படுகிறது . கடந்த ஆண்டு மாஸ் ஹிட் கொடுத்த கபாலி படமே , நஷ்டத்தை ஏற்படுத்தியது என அதன் தயாரிப்பாளர் கூறி இருந்தார் . இதனால் , இனிமேல் பெரிய நடிகர்கள் அல்லது பெரிய பட்ஜெட் படங்களின் உரிமையை ஒட்டுமொத்தமாக வாங்காமல் பிரித்து பிரித்துதான் வாங்கப்படும் என்று விநியோகிஸ்தர்கள் சங்கம் அதிரடி முடிவு ஒன்றை எடுத்துள்ளது . இதன் காரணமாக இனிமேல் பெரிய பட்ஜெட் படங்களை சென்னை , செங்கல்பட்டு , திருச்சி , மதுரை என ஏரியாவாரியாக பிரித்து தான் வாங்க வேண்டும் என்றும் யாரும் தமிழகத்தின் ஒட்டுமொத்த உரிமையை வாங்கக்கூடாது என்றும் ஒட்டுமொத்த விநியோகிஸ்தர்கள் முடிவு செய்துள்ளனர் . வரும் 28ஆம் தேதி வெளியாகும் எஸ் . எஸ் . ராஜமெளலியின் ' பாகுபலி 2 ' படமே ஒட்டுமொத்தமாக உரிமை பெற்ற கடைசி படமாக இருக்கும் என்று கூறப்படுகிறது . விநியோகஸ்தர்கள் சங்கத்தின் இந்த அதிரடி முடிவால் பெரிய நடிகர்களின் படங்களின் விற்பனைக்கு பாதிப்பு வரும் என்று கூறப்படுகிறது . ஏனெனில் இதுவரை ஒட்டுமொத்த உரிமையை ஒருவரிடமே கொடுத்து மிகப்பெரிய தொகையை ஒரே நபரிடம் இருந்து தயாரிப்பாளர் பெற்று வந்தார் . ஆனால் இனிமேல் ஒவ்வொரு ஏரியா விநியோகிஸ்தர்களிடம் பேரம் பேசி விற்பனை செய்து கொஞ்சம் கொஞ்சமாக பணத்தை பார்க்க வேண்டிய நிலை வரும் . அதேபோல் பெரிய நடிகர்களின் படங்கள் நஷ்டம் ஆனால் மொத்த உரிமை பெற்ற ஒரே ஒரு விநியோகிஸ்தர்களுக்கு மட்டுமே இதுவரை நடிகர்களும் , தயாரிப்பாளர்களும் பதில் சொல்ல வேண்டிய நிலை இருந்தது . ஆனால் இனிமேல் நஷ்டம் ஏற்பட்டால் ஒவ்வொரு ஏரியா விநியோகிஸ்தர்களுக்கு அவர்கள் பதில் சொல்ல வேண்டிய நிலை ஏற்பட்டுள்ளதாகவும் கூறப்படுகிறது . ஆயினும் இந்த அதிரடி முடிவால் சிறிய பட்ஜெட் படங்களுக்கு எந்தவித பாதிப்பும் இல்லை என்பது சிறிய பட்ஜெட் தயாரிப்பாளர்களுக்கு கிடைத்த நிம்மதியான செய்தி என்பது குறிப்பிடத்தக்கது .


பிக்பாஸ் நிகழ்ச்சியில் இருந்து , வாரம் ஒரு போட்டியாளர் நிகழ்ச்சியில் இருந்து வெளியேற்றப்பட்டு வருகிறார் . இது தான் நிகழ்சியின் விதி . இந்நிலையில் இந்த வாரம் ஏவிக்சன் பட்டியலில் 5 போட்டியாளர்கள் இடம்பெற்றுள்ளனர் . ஆனால் இவர்களில் நடிகை ரித்விகா காப்பாற்றப்பட்டதாக கமல் நேற்றைய தினம் அறிவித்தார் . தற்போது இந்த பட்டியலில் வைஷ்ணவி , சென்ராயன் , ஜனனி , டேனியல் உள்ளனர் . இந்நிலையில் இன்று வெளியாகியுள்ள ப்ரோமோவில் கமல் அனைவரிடமும் வீட்டை விட்டு செல்வீர்களா என்று பற்றி கேள்வி எழுப்புகிறார் . இதற்கு அனைவரும் போக வேண்டாம் , இங்கு இருந்து வெற்றி பெற வேண்டும் என்பது போன்று பதில் கூறுகிறார்கள் . ஆனால் கண்டிப்பாக இன்று ஒருவர் வீட்டை விட்டு செல்வார் என்பதற்கான எலிமினேஷன் கார்டை காட்டுகிறார் கமல் . மேலும் இன்று ஒளிப்பரப்பாக உள்ள நிகழ்ச்சியை நேரில் பார்த்த ரசிகர்கள் சிலர் , சமூக வலைத்தளத்தில் பதிவிட்டுள்ள பதிவில் , இன்று பிக்பாஸ் வீட்டை விட்டு வெளியேற போவது ஆர் . ஜே . வைஷ்ணவி தான் என்று கூறியுள்ளனர் . ஏற்கனவே ஒரு முறை பிக்பாஸ் வீட்டை விட்டு வெளியேற்றப்பட்ட வைஷ்ணவிக்கு , மீண்டும் ஒரு வாய்ப்பு கொடுக்கப்பட்டும் , அதனை அவர் சரியாக பயன்படுதிக்கொள்ளாமல் , மற்றவர்கள் பற்றி பின்னால் பேசி வந்ததால் மக்களிடம் குறைவான வாக்குகள் பெற்று வெளியேறுகிறார் என கூறியுள்ளனர் .


வரிசையாக விஜயை வைத்து ‘தெறி’ , ‘மெர்சல்’ என தொடர் வெற்றி படங்களை கொடுத்து வரும் அட்லி . மூன்றாவது முறையாக விஜயின் இணைந்து 63 - ஆவது படத்தை எடுக்க உள்ளார் . இந்த படத்தை ஏஜிஎஸ் நிறுவனம் தயாரிக்கவிருப்பதாக ஏற்கனவே தகவல் வெளியாகியுள்ளது . மேலும் இதுவரை , இந்த படத்தில் பணியாற்றும் கலைஞர்கள் யார் என்பது போன்ற தகவல்கள் வெளியாகாத நிலையில் இந்த படத்திற்கு இசைபுயல் ஏ ஆர் ரகுமான் இசையமைக்க உள்ளதாக கூறப்படுகிறது . மேலும் இந்த படத்தில் புதிய நடிகையை தான் நடிக்க வைக்க வேண்டும் என உறுதியாக உள்ளாராம் அட்லி . அந்த வகையில் தற்போது வெளியாகியுள்ள தகவலின் படி , கடந்த 2016 ஆம் ஆண்டு இந்தியில் வெளியான “தோனி தி அன் டோல்ட் ஸ்டோரி ” என்ற படத்தின் மூலம் ரசிகர்களை கவர்ந்த கியரா அட்வானியிடம் இந்த படத்தில் கதாநாயகியாக நடிக்க பேச்சு வார்த்தை நடத்தி வருவதாக கூறப்படுகிறது . இந்த தகவலை பிரபல பத்திரிகை ஒன்று விசாரித்தபோது , கியரா அட்வனியிடம் ஹீரோயினாக கமிட் செய்வது குறித்து பரிசீலித்து வருவதாக தெரியவந்துள்ளது . 26 வயதே ஆன கியரா அட்வானி , இந்தியில் கடந்த 2014 ஆம் ஆண்டு வெளியான ' புக்லி ' என்ற படத்தின் மூலம் அறிமுகமானார் . அதன் பின்னர் ' தோனி ' , ' மெஷின் ' போன்ற படங்களில் நடித்துள்ளார் . மேலும் சமீபத்தில் நடிகர் மகேஷ் பாபு நடித்து தெலுங்கில் வெளியான ‘பாரத் அனே நேனு ' படத்திலும் கதாநாயகியாக நடித்தார் . இவருக்கு தமிழில் முதல் படமே இளைய தளபதியுடன் நடிக்கும் வாய்ப்பு கிடைக்குமா ? இல்லை வேறு நாயாகி இந்த படத்தில் நடிப்பாரா . . ? என பொறுத்திருந்து பார்ப்போம் .


தமிழகத்தில் தாமரை மொட்டு கூட விடக்கூடாது என தீவிரமாக இறங்கி தீயாய் வேலை செய்யும் திமுகவிற்கு , மொட்டு என்ன மொட்டு , தாமரை முழுமையாக மலர்ந்தே தீரும் என உறுதியாக களம் இறங்கி உள்ளார் தமிழிசை . அதற்கு உதாரணமாக , தற்போது திமுக பொருளாளருக்கு பதிலடி கொடுத்துள்ளார் தமிழிசை . கடந்த 21 ஆம் தேதி சென்னையில் நடைப்பெற்ற கிறிஸ்துமஸ் விழாவில் பிரதமர் மோடியை பற்றி கடும் விமர்சனத்தை முன் வைத்து இருந்தார் ஸ்டாலின் . அதில் குறிப்பாக சிறுபான்மை மக்களை பெரும்பான்மை மக்களுக்கு எதிராக தூண்டி விட்டு ஸ்டாலின் குளிர்காய நினைக்கிறார் . இதற்கிடையில் மோடி அரசுடன் கிறிஸ்துவ மக்கள் எங்கு இணக்கமாக இருந்து விடுவார்களோ என எண்ணும் ஸ்டாலின் மதவெறியை தூண்டி வன்முறைக்கு வழி வகுக்க காத்திருக்கிறார் . மதவிஷமம் பரப்புவதா ஸ்டாலினுடைய மதச்சார்பின்மை கொள்கை என தாறுமாறாக கேள்வி எழுப்பி உள்ளார் தமிழிசை . மேலும் மோடி அரசு என்ன விரோத நடவடிக்கைகளை மேற்கொண்டது என்பதை என்னுடன் விவாதிக்க தயாரா . . ? என திமுக தலைவர் ஸ்டாலினுக்கு சவால் விடுத்துள்ளார் தமிழிசை . இதற்கிடையில் கன்னியாகுமரியில் நடைப்பெற்ற ஒரு விழாவின்போது திமுக பொருளாளர் துரைமுருகன் , கஜா புயல் பாதிப்பு பற்றி பிரதமர் மோடி ஒரு ஆறுதல் பதிவு கூட வெளியிடவில்லை என்று விமர்சனம் செய்திருந்தார் . இதற்கு பதிலடி கொடுத்து ஆதாரத்தோடு விமர்சனம் செய்து உள்ளார் தமிழிசை . அதாவது , " திமுக பொருளாளர் துரைமுருகன் ஒரு தவறான தகவலை தெரிவித்துள்ளார் . பிரதமர் மோடி வடமாநில தேர்தல் பரப்புரைக்கு நடுவே தமிழகத்திற்கு தேவையான அவசர உதவிகளை செய்ய தயாராக இருப்பதாக தனது ட்விட்டர் பக்கத்தில் தெரிவித்து , வருத்தத்தையும் பதிவு செய்து இருந்தார் . மேலும் அன்றைய தினமே ( நவம்பர் 16 - ஆம் தேதி ) அவருடைய பதிவில் தமிழகத்தில் கஜாவால் ஏற்பட்டுள்ள பாதிப்புகள் குறித்து முதல்வர் பழனிசாமி உடன் பேசியிருப்பதாகவும் , சாத்தியமான அனைத்து உதவிகளையும் செய்ய மத்திய அரசு முன்வரும் என்றும் தெரிவித்திருந்தார் . மேலும் தமிழக மக்களின் பாதுகாப்பு மற்றும் நலன் கருதி பிராத்திக்கிறேன் , உயிரிழந்தவர்களின் குடும்பங்களுக்கு ஆறுதல் தெரிவித்துக்கொள்கிறேன் , காயமடைந்தவர்கள் விரைவில் குணமடைய வேண்டுகிறேன் என்ற பிரதமர் மோடியின் பதிவை சுட்டிக்காட்டி உள்ளார் .


சசிகலாவின் குடும்பத்தார் மற்றும் நண்பர்கள் வீடு மற்றும் அலுவலகங்களில் வருமான வரித்துறை அதிகாரிகள் சோதனை நடத்தி வருகின்றனர் . இன்று அதிகாலையில் இருந்தே இந்த சோதனை நடத்தப்பட்டு வருகிறது . நாடு முழுவதும் 187 இடங்களில் சோதனை நடத்தப்பட்டு வருகிறது . இந்த நிலையில் டிடிவி தினகரன் ஆதரவாளராரும் , கர்நாடக மாநிலம் அதிமுக செயலாளருமான புகழேந்தி வீட்டில் இன்று காலை முதல் வருமான வரித்துறை அதிகாரிகள் சோதனை நடத்தி வருகின்றனர் . புகழேந்தி வீட்டுக்கு 11 வருமான வரித்துறை அதிகாரிகள் சோதனை நடத்த வருகின்றனர் . இது குறித்து புகழேந்தி ஆதரவாளர் ஒருவர் கருத்து தெரிவிக்கையில் , இந்த சோதனையை டிடிவி தினகரன் அணிக்கான பயமுறுத்தலாக பார்க்க முடியாது என்றும் , எடப்பாடி பழனிசாமி , ஓ . பன்னீர்செல்வம் மற்றும் அமைச்சர்களுக்கான பயமுறுத்தலாகவே இது பார்க்கப்பட வேண்டும் என்றார் . வருமான வரித்துறை அதிகாரிகளிடம் புகழேந்தி குடும்பத்தினர் முறையாக பதிலளித்து வருவதாகவும் , புகழேந்தியிடம் மறைப்பதற்கு ஒன்றும் இல்லை என்றும் அவர் கூறினார் . புகழேந்தி வீட்டில் அதிகாரிகள் சோதனை நடத்தப்பட்டு வரும் வேளையில் , கர்நாடகாவில் உள்ள அதிமுக அலுவலகத்திலும் வருமான வரித்துறை அதிகாரிகள் சோதனை நடத்தி வருகின்றனர் . இந்த சோதனை இன்று மாலை வரை நீடிக்கும் என்றும் கூறப்படுகிறது .


பாலிவுட் நடிகர் அமீர்கான் மற்றும் அவருடைய மனைவி கிரண் ராவ் ஆகியோருக்கு பன்றிக்காய்ச்சலால் பாதிக்கப்பட்டுள்ளனர் . வீட்டில் இருந்தபடியே பன்றி காய்ச்சலுக்கு அவர்கள் சிகிச்சை பெற்று வருவதாக மருத்துவர்கள் தெரிவித்தனர் . இந்தி நடிகர் அமீர்கான் , நடத்தி வரும் தொண்டு நிறுவனத்தின் பரிசளிப்பு வழா ஒன்று நேற்று நடைபெற்றது . இந்த விழாவில் அமீர்கான் மற்றும் அவரது மனைவி கிரண் ராவ் ஆகியோர் கலந்து கொள்வதாக இருந்தது . ஆனால் அவர்கள் இருவருக்கும் திடீரென உடல்நலக்குறைவு ஏற்பட்டது . இதையடுத்து அவர்களது ரத்த மாதிரிகள் ஆய்வு செய்யப்பட்டது . அதில் அவர்களுக்கு பன்றி காய்ச்சல் அறிகுறிகள் இருப்பது கண்டுபிடிக்கப்பட்டது . இதையடுத்து அமீர்கானும் , அவரது மனைவியும் வீட்டில் இருந்தபடியே சிகிச்சை பெற்று வருகின்றனர் . இதனால் அவர்கள் இருவரும் பங்கேற்க இருந்த பல்வேறு நிகழ்ச்சிகள் ரத்து செய்யப்பட்டன . இதையடுத்த அமீர்கான் வீடியோ கான்பிரன்சிங் மூலம் தாம் நிகழ்ச்சிகளில் பங்கேற்க முடியாததை விளக்கினார் . ஆனால் அமீர்கானுக்கு கைகொடுத்த நடிகர் ஷாருக்கான் அவருக்கு பதிலாக புனேயில் நடைபெற்ற சத்யமேவ ஜெயதே வாட்டர் கப் நிகழ்வில் பங்கேற்றார் .


அதிரடியாக ஆட்டத்தை தொடங்கிய இலங்கை அணி , 215 ரன்களுக்கே ஆல் அவுட்டானது . இந்தியா - இலங்கை அணிகளுக்கு இடையேயான 3 போட்டிகள் கொண்ட ஒருநாள் தொடர் 1 - 1 என்ற சமமாக உள்ள நிலையில் , விசாகப்பட்டினத்தில் இன்று மூன்றாவது மற்றும் கடைசி ஒருநாள் போட்டி நடைபெற்றுவருகிறது . கடந்த இரண்டு முறையும் டாஸ் தோற்ற இந்திய அணியின் கேப்டன் ரோஹித் சர்மா , இந்த முறை டாஸை வென்று இலங்கையை பேட்டிங் செய்ய பணித்தார் . தொடக்கத்தில் , 15 ரன்களுக்கே முதல் விக்கெட்டை இலங்கை அணி இழந்தபோதிலும் , தரங்கா மற்றும் சமரவிக்ரமா ஜோடி , இரண்டாவது விக்கெட்டுக்கு 121 ரன்கள் குவித்தது . இலங்கை அணியின் ஸ்கோர் 136ஆக இருந்தபோது சமரவிக்ரமா வெளியேறினார் . அதிரடியாக ஆடி 95 ரன்களை குவித்த தரங்கா சதமடிக்கும் முன்னரே , குல்தீப் யாதவின் சுழலில் வீழ்ந்தார் . 160 ரன்களுக்கு 3 விக்கெட்டுகளை மட்டுமே இழந்து வலுவான நிலையில் இருந்தது இலங்கை அணி . ஆனால் , அதன் பின்னர் வந்த இலங்கை அணியின் மிடில் ஆர்டர் பேட்ஸ்மேன்கள் சீரான இடைவெளியில் அவுட்டாக , அந்த அணி 44.5 ஓவரில் 215 ரன்களுக்கு ஆல் அவுட்டானது . இந்திய அணியின் தரப்பி , சாஹல் மற்றும் குல்தீப் யாதவ் ஆகிய இருவரும் தலா 3 விக்கெட்டுகளை வீழ்த்தினர் . ஹர்திக் பாண்டியா 2 விக்கெட்டுகளையும் புவனேஷ்வர் குமார் மற்றும் பும்ரா ஆகியோர் தலா ஒரு விக்கெட்டையும் வீழ்த்தினர் . வலுவான பேட்டிங் வரிசையை கொண்ட இந்திய அணி , 216 என்ற எளிய இலக்குடன் களமிறங்குகிறது .


ஹைதராபாத் அணியை 8 விக்கெட் வித்தியாசத்தில் வீழ்த்தி சென்னை அணி வெற்றி பெற்றது . சென்னை ஹைதராபாத் அணிகளுக்கு இடையேயான 46வது லீக் போட்டி புனே மைதானத்தில் நடந்துவருகிறது . டாஸ் வென்ற சென்னை கேப்டன் தோனி , முதலில் பவுலிங்கை தேர்வு செய்தார் . ஹைதராபாத் அணியின் தொடக்க வீரர் அலெக்ஸ் ஹேல்ஸ் , வந்த வேகத்திலேயே பெவிலியன் திரும்பினார் . ஷிகர் தவானுடன் கேப்டன் வில்லியம்சன் ஜோடி சேர்ந்தார் . இந்த ஜோடி அபாரமாக ஆடி ரன்களை குவித்தது . இருவரும் அரைசதம் கடந்தனர் . இரண்டாவது விக்கெட்டுக்கு இந்த ஜோடி , 122 ரன்களை சேர்த்தது . ஷிகர் தவான் வில்லியம்சன் ஜோடியை பிரிக்க முடியாமல் சென்னை அணியின் பவுலர்கள் திணறினர் . 49 பந்துகளுக்கு 79 ரன்கள் எடுத்த நிலையில் , பிராவோ வீசிய 16வது ஓவரின் கடைசி பந்தில் தவான் அவுட்டானார் . இந்த விக்கெட் சென்னை அணிக்கு பிரேக்காக அமைந்தது . ஷர்துல் தாகூர் வீசிய அடுத்த ஓவரின் முதல் பந்திலேயே வில்லியம்சனும் வெளியேறினார் . 20 ஓவர் முடிவில் 4 விக்கெட் இழப்பிற்கு ஹைதராபாத் அணி , 179 ரன்கள் எடுத்தது . 180 ரன்கள் என்ற இலக்குடன் களமிறங்கிய சென்னை அணியின் தொடக்க வீரர்கள் வாட்சனும் ராயுடுவும் சிறப்பான தொடக்கத்தை அமைத்து கொடுத்தனர் . பவுலிங்கில் சிறந்த அணியாக அறியப்பட்ட ஹைதராபாத் அணியின் பவுலிங்கை பறக்கவிட்ட வாட்சனும் ராயுடுவும் அரைசதம் கடந்தனர் . 57 ரன்களில் ஷேன் வாட்சன் ரன் அவுட்டானார் . ரெய்னா 2 ரன்களில் ஆட்டமிழந்தார் . அதன்பிறகு ராயுடுவுடன் தோனி ஜோடி சேர்ந்தார் . அதிரடியாக ஆடிய ராயுடு , சதம் அடித்தார் . அம்பாதி ராயுடுவின் அபார ஆட்டத்தால் 19 ஓவரிலேயே இலக்கை எட்டி சென்னை அணி வெற்றி பெற்றது . 16 புள்ளிகளை பெற்றுள்ள சென்னை அணி , பிளே ஆஃப் சுற்றுக்கு தகுதி பெற்றது .


இந்திய டெஸ்ட் அணியின் நட்சத்திர ஸ்பின்னர் அஷ்வினை விமர்சித்த ஹர்பஜன் சிங்கை இந்திய அணியின் முன்னாள் விக்கெர் கீப்பர் ஃபரோக் எஞ்சினியர் கடுமையாக சாடியுள்ளார் . இந்திய அணியின் முதன்மையான மற்றும் அனுபவம் வாய்ந்த ஸ்பின் பவுலரான அஷ்வின் , வெளிநாட்டு தொடர்களில் தொடர்ந்து காயமடைந்து வருவது வருத்தத்திற்குரிய விஷயம் மட்டுமல்லாமல் , அணிக்கும் பெரும் பாதிப்பை ஏற்படுத்துகிறது . இங்கிலாந்து டெஸ்ட் தொடரிலும் , தொடரின் பாதியில் காயமடைந்த அஷ்வின் , எஞ்சிய போட்டிகளில் ஆடவில்லை . ஆஸ்திரேலிய தொடரிலும் அடிலெய்டு டெஸ்டில் நன்றாக பந்துவீசி விக்கெட்டுகளை வீழ்த்திய அஷ்வின் , அந்த போட்டியில் காயமடைந்ததால் அடுத்த மூன்று போட்டிகளிலும் ஆடவில்லை . இவற்றில் பெர்த்தில் நடந்த இரண்டாவது டெஸ்டில் அஷ்வின் காயத்தால் ஆடாததால் , ஸ்பின் பவுலரே இல்லாமல் நான்கு வேகப்பந்து வீச்சாளர்களுடன் களமிறங்கிய இந்திய அணி படுதோல்விய தழுவியது . அந்த போட்டியில் ஆஸ்திரேலிய அணியின் ஸ்பின்னர் நாதன் லயனின் பவுலிங்தான் இரு அணிகளுக்கும் இடையேயான வித்தியாசமாக அமைந்தது . அதன்பிறகு மெல்போர்ன் டெஸ்டில் ஜடேஜாவும் சிட்னி டெஸ்டில் ஜடேஜா மற்றும் குல்தீப்பும் அணியில் சேர்க்கப்பட்டனர் . தென்னாப்பிரிக்கா , இங்கிலாந்து , ஆஸ்திரேலியா ஆகிய மூன்று நாடுகளிலுமே ஒரு தொடரில் கூட அனைத்து போட்டிகளிலும் அஷ்வின் ஆடவில்லை . இந்திய அணியின் முதன்மை ஸ்பின்னரான அஷ்வின் அடிக்கடி காயமடைந்து , முக்கியமான போட்டிகளில் ஆடாமல் இருப்பது அணியை பாதிக்கிறது . இதுகுறித்த வருத்தத்தையும் ஆதங்கத்தையும் முன்னாள் கேப்டன் கங்குலி ஏற்கனவே வெளிப்படுத்தியிருந்தார் . இந்நிலையில் , அஷ்வினை கடுமையாக சாடினார் ஹர்பஜன் சிங் . அஷ்வின் குறித்து பேசிய ஹர்பஜன் சிங் , இங்கிலாந்தில் முதல் டெஸ்ட் போட்டியில் அஷ்வின் நன்றாக வீசினார் . அதுதான் கடைசி ; அத்துடன் காணாமல் போய்விட்டார் . சௌத்தாம்ப்டன் டெஸ்ட் போட்டியில் மொயின் அலி 9 விக்கெட்டுகளை வீழ்த்தி இங்கிலாந்தின் வெற்றிக்கு காரணமாக திகழ்ந்தார் . அந்த போட்டியில் அஷ்வின் சரியாக வீசவில்லை . அதன்பிறகு ஆஸ்திரேலியாவில் அடிலெய்டில் நடந்த முதல் டெஸ்டில் முதல் மூன்று விக்கெட்டுகளை விரைவில் வீழ்த்தினார் . ஆனால் அடுத்த மூன்று விக்கெட்டுகளை வீழ்த்த அவருக்கு 52 ஓவர்கள் தேவைப்பட்டன . வெளிநாடுகளில் அஷ்வின் பந்துவீச்சு ரெக்கார்டு அவ்வளவு சிறப்பாக இல்லை . சிட்னி டெஸ்டில் ஜடேஜாவும் குல்தீப்பும் அருமையாக பந்துவீசி வெற்றிக்கு அருகில் அழைத்து சென்றனர் . மழை பெய்யவில்லை என்றால் , இந்திய அணி சிட்னி டெஸ்டில் வென்றிருக்கும் . குல்தீப் யாதவ் 5 விக்கெட்டுகளை வீழ்த்தி அசத்தினார் . எனவே ஜடேஜா - குல்தீப் ஸ்பின் ஜோடி தொடர்ந்து ஆட வேண்டும் . அணியின் முதன்மை ஸ்பின்னர் இந்தியாவில் மட்டும் நன்கு பந்துவீசி விக்கெட்டுகளை எடுத்துவிட்டு , வெளிநாடுகளில் எப்போது பார்த்தாலும் காயம் காயம் என்று கூறி முக்கியமான போட்டிகளில் ஆடாமல் இருப்பது அணிக்கு பாதிப்பை ஏற்படுத்தும் . எனவே இதற்கு மாற்று ஐடியாவை யோசித்தே தீர வேண்டும் . கடினமான சூழல்களில் அணிக்காக ஆடாமல் இருப்பது சரியல்ல , நல்லதுமல்ல என்று அஷ்வினை கடுமையாக சாடினார் ஹர்பஜன் சிங் . அஷ்வினை விமர்சித்த ஹர்பஜன் சிங்கை கடுமையாக சாடியுள்ளார் முன்னாள் விக்கெட் கீப்பர் - பேட்ஸ்மேன் ஃபரோக் எஞ்சினியர் . ஹர்பஜன் சிங் குறித்து கருத்துக்கு பதிலடி கொடுத்த ஃபரோக் , ஸ்பின்னர்களில் முதன்மையான ஸ்பின்னர் , இரண்டாவது ஸ்பின்னர் என்றெல்லாம் கிடையாது . ஸ்பின்னர் என்றால் ஸ்பின்னர் , அவ்வளவுதான் . அஷ்வின் மிகச்சிறந்த பவுலர் . அவரை ஹர்பஜன் விமர்சித்தது சரியான செயல் அல்ல . தனக்கு அடுத்து அந்த இடத்தை பூர்த்தி செய்த அஷ்வினை ஹர்பஜன் விமர்சித்தது மிகவும் மோசமான செயல் . ரிஷப் பண்ட்டை தோனி விமர்சிப்பது போன்றது அந்த செயல் . அஷ்வினை ஹர்பஜன் விமர்சித்தது மோசமான செயல் என்று ஃபரோக் விமர்சித்துள்ளார் .


இங்கிலாந்துக்கு எதிரான 2 - ஆவது டெஸ்ட் கிரிக்கெட் போட்டியின் முதல் நாள் ஆட்டநேர முடிவில் இந்தியா தனது முதல் இன்னிங்ஸில் 90 ஓவர்களில் 4 விக்கெட் இழப்புக்கு 317 ஓட்டங்கள் குவித்துள்ளது . இந்திய கேப்டன் விராட் கோலி 151 ஓட்டங்களுடன் களத்தில் உள்ளார் . சேதேஷ்வர் புஜாரா 119 ஓட்டங்கள் சேர்த்து ஆட்டமிழந்தார் . இந்த ஜோடி 3 - ஆவது விக்கெட்டுக்கு 226 ஓட்டங்கள் குவித்தது . டாஸ் வென்ற இந்திய கேப்டன் கோலி பேட்டிங்கை தேர்வு செய்தார் . இதையடுத்து பேட் செய்த இந்திய அணிக்கு ஆரம்பத்திலேயே அதிர்ச்சிக் காத்திருந்தது . கே . எல் . ராகுல் டக் அவுட்டானார் . மற்றொரு தொடக்க வீரரான முரளி விஜய் 20 ஓட்டங்களில் வெளியேற , 5 ஓவர்களில் 22 ஓட்டங்களுக்கு 2 விக்கெட்டுகளை இழந்தது இந்தியா . இதையடுத்து 3 - ஆவது விக்கெட்டுக்கு புஜாராவுடன் இணைந்தார் கேப்டன் கோலி . இந்த ஜோடி அசத்தலாக ஆட , இந்தியா சரிவிலிருந்து மீண்டது . கோலி 87 பந்துகளிலும் , புஜாரா 113 பந்துகளிலும் அரை சதம் கண்டனர் . இதனால் தேநீர் இடைவேளையின்போது இந்தியா 56.2 ஓவர்களில் 2 விக்கெட் இழப்புக்கு 210 ஓட்டங்கள் எடுத்திருந்தது . அரை சதமடித்த பிறகு வேகமாக ஓட்டங்கள் சேர்த்த புஜாரா , ஆதில் ரஷித் பந்துவீச்சில் சிக்ஸரை விளாசி 184 பந்துகளில் சதம் கண்டார் . டெஸ்ட் போட்டியில் அவர் அடித்த 10 - ஆவது சதம் இதுவாகும் . புஜாராவைத் தொடர்ந்து கோலி 154 பந்துகளில் சதமடித்தார் . டெஸ்ட் போட்டியில் அவர் அடித்த 14 - ஆவது சதம் இது . இந்தியா 248 ஓட்டங்கள் எடுத்திருந்தபோது புஜாரா ஆட்டமிழந்தார் . அவர் 204 பந்துகளில் 2 சிக்ஸர் , 12 பவுண்டரிகளுடன் 119 ஓட்டங்கள் குவித்தார் . இதையடுத்து களமிறங்கிய அஜிங்க்ய ரஹானே நிதானமாக ஓட்டங்கள் சேர்க்க , மறுமுனையில் சிறப்பாக ஆடிய கோலி 238 பந்துகளில் 150 ஓட்டங்கள் எட்டினார் . இந்தியா 316 ஓட்டங்களை எட்டியபோது ரஹானே ஆட்டமிழந்தார் . அவர் 61 பந்துகளில் 2 பவுண்டரிகளுடன் 23 ஓட்டங்கள் எடுத்தார் . இதையடுத்து அஸ்வின் களமிறங்கினார் . முதல் நாள் ஆட்டநேர முடிவில் இந்தியா 90 ஓவர்களில் 4 விக்கெட் இழப்புக்கு 317 ஓட்டங்கள் குவித்துள்ளது . கோலி 241 பந்துகளில் 15 பவுண்டரிகளுடன் 151 , அஸ்வின் 1 ஓட்டத்துடன் களத்தில் உள்ளனர் . இங்கிலாந்து தரப்பில் ஆண்டர்சன் 3 விக்கெட்டுகளை வீழ்த்தியுள்ளார் .


திரைப்படங்களுக்கு ஜி . எஸ் . டி . வரியுடன் 10 சதவீத கேளிக்கை வரியும் சேர்த்து விதிக்கப்பட்டதற்கு திரையரங்கு உரிமையாளர்களும் , திரைப்பட தயாரிப்பாளர்களும் கடும் எதிர்ப்பு தெரிவித்தனர் . இதனால் புதிய படங்கள் வெளியிடுவதை தயாரிப்பாளர்கள் நிறுத்தி வைப்பது என அதிரடி முடிவு எடுத்தனர் . தியேட்டர்களை மூடப்போவதாகவும் ஒரு சில திரையரங்கு உரிமையாளர்கள் அறிவித்தனர் . இதனால் இந்த தீபாவளிக்கு திரைப்படங்கள் ரிலீஸ் செய்வதில் சிக்கல் ஏற்பட்டது . இந்நிலையில் அவர்கள் தமிழக அரசுடன் பேச்சுவார்த்தை நடத்தினர் . இந்தப் பேச்சு வார்த்தையில் அமைச்சர்கள் , தமிழக திரைப்பட தயாரிப்பாளர்கள் சங்கம் , திரையரங்கு உரிமையாளர்கள் சங்கம் , சினிமா விநியோகஸ்தர்கள் சங்கம் ஆகியவற்றின் பிரதிநிதிகள் கலந்து கொண்டனர் . இதில் கேளிக்கை வரி 8 சதவீதமாக குறைக்கப்பட்டது . இதையடுத்து தீபாவளி படங்களை திரையிடுவதில் ஏற்பட்ட தடை நீங்கியது . இதன் காரணமாக ஏற்கனவே அறிவித்தபடி வரும் 18 ஆம் தேதி அதாவது தீபாவளி தினத்தன்று , மெர்சல் திரைப்படம் வெளியாவது உறுதிசெய்யப்பட்டது . இதனால் விஜய் ரசிகர்கள் உற்சாகத்தில் உள்ளனர் . இந்த தீபாவளிக்கு மெர்சல் படத்திற்கு போட்டியாக மேலும் மூன்று படங்கள் வெளியாகப் போவதாகக் கூறப்படுகிறது . அவை நடிகர் சரத் குமார் நடித்து தயாராகியுள்ள ' சென்னையில் ஒரு நாள் 2 ' . செய்தி வாசிப்பாளராக இருந்து சீரியல் மூலம் பிரபலமாகி தற்போது கதாநாயகியாக உருவெடுத்திருக்கும் ' பிரியா பவானி ' மற்றும் வைபவ் நடித்துள்ள ' மேயாத மான் ' , மற்றும் சசிகுமார் நடித்துள்ள ' கொடி வீரன் ' ஆகிய படங்கள் இந்த தீபாவளிக்கு ரிலீஸ் ஆகலாம் என எதிர்பார்க்கப்படுகிறது . மெர்சலை எதிர்த்து துணிந்து வரும் இந்தப் படங்கள் மெர்சல் சுனாமியில் இருந்து வெளியே தெரியுமா என பொறுத்திருந்து பாப்போம் .


இங்கிலாந்து சுற்றுப்பயணம் மேற்கொண்டுள்ள இந்திய கிரிக்கெட் அணியின் பேருந்தில் விராட் கோலியுடன் , அவரது மனைவி அனுஷ்கா சர்மாவும் சென்ற காட்சிகள் சமூகவலைதளங்களில் வைரலாகியுள்ளது . இதை பார்த்து ரசிகர்கள் பலரும் கடும் கோபம் அடைந்துள்ளனர் . இந்திய கிரிக்கெட் அணியின் அதிரடி வீரரான கோலியும் , பாலிவுட் அனுஷ்கா சர்மாவும் கடந்த ஆண்டு டிசம்பர் மாதத்தில் இத்தாலியில் வெகுவிமரிசையாக திருமணம் செய்துகொண்டனர் . அதன்பிறகு , கணவர் விளையாடும் பெரும்பாலான போட்டிகளுக்கு நேரில் செல்லும் அனுஷ்கா சர்மா பார்வையாளராக இருந்து , கணவர் விராட் கோலியை உற்சாகப்படுத்தி வருகிறார் . அண்மையில் நடந்து முடிந்த ஐ . பி . எல் . போட்டிகளில் கூட ராயல் சேலஞ்சர்ஸ் பெங்களூர் அணி விளையாடிய போட்டிகளுக்கு நேரில் சென்று , விராட் கோலியை உற்சாகப்படுத்தும் விதமாக அனுஷ்கா சர்மா நடந்து கொண்டார் . ஆனால் ஐ . பி . எல் தொடரில் கோலி மட்டும் அல்ல பெங்களூர் அணியும் சோபிக்கவில்லை . வழக்கமாக சிறப்பாக ஆடும் கோலி கூட ஒன்று இரண்டு ஆட்டங்களில் மட்டுமே தனது திறமையை வெளிப்படுத்தினார் . அதிலும் அனுஷ்கா நேரில் வராத போட்டிகளில் தான் கோலி அதிரடி காட்டினார் . இதற்கு காரணம் அனுஷ்கா ஷர்மா தான் என்று ரசிகர்கள் அப்போதே கூறி வந்தனர் . அனுஷ்கா நேரில் வந்தால் பெங்களூர் அணி தோற்றுவிடுகிறது , அவர் ராசியில்லாதவர் , அதிர்ஷ்டம் இல்லாதவர் என்று ரசிகர்கள் விமர்சித்து வந்தனர் . இந்த நிலையில் தான் இங்கிலாந்தில் இந்திய அணியினர் செல்லும் பேருந்தில் தனது மனைவி அனுஷ்காவையும் அழைத்துக் கொண்டு , கோலி சென்றுள்ளார் . முன்னதாக ஓல்டுடிராபோர்டில் நடந்த போட்டியில் 8 ரன்னை எட்டியபோது , டி20 போட்டிகளில் 2,000 ரன்களை எட்டிய 4வது வீரர் என்றும் , குறைந்த போட்டிகளில் 2,000 ரன்களை எட்டிய முதல் வீரர் என்ற சாதனையையும் விராட் கோலி படைத்தார் . அந்த போட்டியிலும் இந்திய அணி வெற்றி பெற்றது . தொடர்ந்து அடுத்தடுத்த போட்டிகள் நடைபெற உள்ள நிலையில் போட்டியை காண அனுஷ்கா சென்று இருப்பது ரசிகர்களுக்கு பகீர் என்று ஆகியுள்ளது . ஐ . பி . எல் போட்டிகளை அனுஷ்கா நேரில் சென்று பார்த்த போது ஏற்பட்ட நிலை தற்போது இந்திய அணிக்கும் வந்துவிடக்கூடாது என்று ரசிகர்கள் கடவுளை வேண்ட ஆரம்பித்துள்ளனர் . ஆனால் இதற்கும் சில ரசிகர்கள் எதிர்ப்பு தெரிவித்து வருகின்றனர் . விளையாட்டை விளையாட்டாக மட்டுமே பார்க்க வேண்டும் என்றும் , தேவையில்லாமல் அனுஷ்கா – கோலி ஜோடியை கிண்டல் செய்யக்கூடாது என்றும் ட்விட்டரில் கருத்து தெரிவித்து வருகின்றனர் .


டி . டி . வி . தினகரன் மீது கடும் நடவடிக்கை ……தேர்தல் ஆணையர் நசீம் ஜைதி உறுதி அளித்தாக சசிகலா புஷ்பா அதிரடி பேட்டி… . தினகரன் மீது கடும் நடவடிக்கை எடுக்க தலைமை தேர்தல் ஆணையர் உறுதி அளித்துள்ளதாக அவரை நேரில் சந்தித்த பின் செய்தியாளர்களிடம் சசிகலா புஷ்பா எம் . பி . தெரிவித்தார் டெல்லி தலைமை தேர்தல் கமிஷன் அலுவலகத்திற்கு சசிகலா புஷ்பா எம் . பி . நேற்று சென்றார் . அங்கு தலைமை தேர்தல் கமிஷனர் நசீம் ஜைதியை அவர் நேரில் சந்தித்து பேசினார் . அப்போது அதிமுக தற்காலிக பொதுச்செயலாளராக சசிகலா தேர்ந்தெடுக்கப்பட்டது தவறானது என்றும் . ஜனநாயக முறையில் பொதுச்செயலாளர் தேர்தல் நடத்தப்படவில்லை என்றும் அவரிடம் புகார் அளித்தாக தெரிவித்தார் . மேலும் பொதுச்செயலாளர் பதவிக்கு நான் மனுதாக்கல் செய்ய சென்றபோது நடந்த வன்முறை சம்பவங்கள் பற்றியும் தலைமை தேர்தல் கமிஷனரிடம் தெரிவித்தாக சசிகலா புஷ்பா தெரிவித்தார் . சசிகலாவை ஜெயலலிதா மன்னித்தாரே தவிர , அடிப்படை உறுப்பினராக ஏற்றுக்கொள்ளவில்லை . எனவே , அடிப்படை உறுப்பினர் அட்டையை அவர் காண்பிப்பது செல்லாது . இதுபற்றி விசாரிக்க வேண்டும் என்று கேட்டுக்கொண்டதாக கூறினார் . தற்போதும் தான் அதிமுக வின் செயற்குழு , பொதுக்குழு உறுப்பினர் பதவிகளில் நீடிக்கிறேன் . தனது பதவிகள் பறிக்கப்படவில்லை என்பதையும் நசீம் ஜைதியிடம் கூறியதாக அவர் தெரிவித்தார் . நகர் தொகுதி இடைத்தேர்தலில் டி . டி . வி . தினகரன் செய்த முறைகேடு புகார் காரணமாக தேர்தல் ரத்து செய்யப்பட்டு உள்ளது . எனவே , அவர் மீதும் , முறைகேடுகளில் ஈடுபட்ட மற்றவர்கள் மீதும் நடவடிக்கை எடுக்கப்படுமா ? என்று தேர்தல் கமிஷனரிடம் கேட்டேன் . அப்போது நிச்சயமாக நடவடிக்கை எடுக்கப்படும் என்று தெரிவித்தாக சசிகலா புஷ்பா எம் . பி . கூறினார் .


’வாழ்க்கை ஒரு வட்டம்டா . இதுல கீழே இருக்கிறவன் மேலே வருவான் , மேலே இருக்கிறவன் கீழே போவான்’ _ அப்படின்னு அன்னைக்கே தளபதி பேசுன கில்லி டயலாக் இன்னைக்கு செமத்தியா பொருந்துறது எடப்பாடி அணியை சேர்ந்த அ . தி . மு . க . எம் . எல் . ஏ _ க்களுக்குத்தான் . ஒரு காலத்தில் அமைச்சர்களையும் , மாவட்ட செயலாளர்களையும் பார்த்து நடுங்கிக் கொண்டிருந்த எம் . எல் . ஏ . க்கள் இன்னைக்கு அவர்களின் கண்ணில் விரலை விட்டு ஆட்டிக் கொண்டிருக்கிறார்கள் . ஏதாச்சும் உர் , புர் _ ன்னு அமைச்சர்கள் தங்களை பார்த்து உருமினால் போதும் உடனே சுருக்கென்று கோபம் வந்துவிடுகிறதாம் . இமீடியெட்டாக போனை போட்டு ’என்னமோ திட்டுனீங்களாமே ! சரி , சரி எனக்கொன்னும் பிரச்னையில்லை . நான் ஓ . பி . எஸ் . அணிக்கு போயிடுறேன் . உங்ககிட்ட பாட்டு வாங்கி கட்டிட்டு இருக்க வேண்டிய அவசியமேயில்லை . எனக்கு பதவி , பணத்தை விட தன்மானம்தான் பெருசு . நானும் போயி , இன்னும் நாலு எம் . எல் . ஏ . க்களையும் கூட்டிட்டு போயிட்டேன்னா அப்புறம் உங்களோட ஆட்சி கிழிஞ்சுது லம்பாடி லுங்கி கதைதான் . ” என்று இவர்கள் விடுக்கும் டயலாக்குகளை காதில் ரத்தம் தெறிக்க தெறிக்க வேறு வழியே இல்லாமல் கேட்டுவிட்டு , ‘தம்பி , நான் உங்களை திட்டுனதையெல்லாம் நீங்க உண்மைன்னு நினைச்சுட்டீங்க , அய்யோ , அய்யோ ! ”ன்னு கட்டப்பொம்மு வடிவேலாக சமாதான தூது அனுப்பி துவம்சமாகிறார்கள் அமைச்சர்கள் . சிம்பிளாக சொல்வதென்றால் அமைச்சர்களின் நிலை கட்டப்பொம்மு ரேஞ்சுக்கு இறங்கிவிட்டது . கிட்டத்தட்ட எல்லா அமைச்சர்களுக்கும் இந்த நிலை இருந்தாலும் கூட ஓவராக டார்ச்சராவது வெகு சில அமைச்சர்களே . அதில் குறிப்பாக லோக்கல் பாடி மாண்புமிகுதான் அநியாயத்துக்கு தன் மாவட்டத்தில் வறுபடுகிறாராம் . இவருக்கு கனவிலும் கூட வந்து ‘நான் அங்கிட்டு தாவிடுவேன் , அங்கிட்டு தாவிடுவேன் . ’ அப்படின்னு டார்ச்சர் கொடுப்பது தனது தொகுதிக்குள்ளேயே விமானபடை தளத்தையே வெச்சிருக்கும் கனகான எம் . எல் . ஏ . தான் . அவ்வ்வ் ! . . .


உலகம் முழுவதும் 2.0 திரைப்படத்திற்கு மிகப்பெரிய எதிர்பார்ப்பு எழுந்துள்ளது . சூப்பர் ஸ்டார் ரஜினி – ஷங்கர் கூட்டணியில் உருவாகியுள்ள 3வது திரைப்படம் , இந்தி நடிகர் அக்சய் குமார் வில்லனாக நடித்திருப்பது உள்ளிட்ட காரணங்களால் படத்திற்கு எதிர்பார்ப்பு எகிறியது . இதனால் 2.0 படத்தின் விநியோக உரிமை வெளிமாநிலங்களிலும் , வெளி நாடுகளில் ஹாட் கேக்காக விற்றுப்போய்விட்டது . ஆனால் தமிழகத்தில் மட்டும் 2.0 படத்தின் வியாபாரம் தற்போது வரை சூடுபிடிக்கவில்லை என்று கூறப்படுகிறது . தமிழகம் தான் ரஜினியின் மிகப்பெரிய மார்கெட் என்பதால் இங்கு படத்திற்கு படத்தின் தயாரிப்பு நிறுவனமான லைக்கா எக்கு தப்பான விலையை நிர்ணயித்துள்ளதாக கூறப்படுகிறது . இதனால் வழக்கமாக ரஜினி படத்தை வாங்கும் விநியோகஸ்தர்கள் வட விநியோக உரிமையை வாங்க தயங்கி வருவதாக கூறப்படுகிறது . படம் மிகப்பெரிய பொருட்செலவில் எடுக்கப்பட்டிருந்தாலும் கூட லைக்கா கூறும் விலை தங்கள் பட்ஜெட்டுக்கு ஒத்துவராது என்று பல விநியோகஸ்தர்கள் ஒதுங்கிக் கொண்டதாக கூறப்படுகிறது . விநியோகஸ்தர்கள் தற்போது வரை உறுதியாகாத காரணத்தினால் சென்னை உள்ளிட்ட நகரங்களில் கூட 2.0 எந்தெந்த நகரங்களில் வெளியாகும் என்கிற தகவல் தெரியவில்லை . இதனால் படத்திற்கான முன்பதிவு தொடங்குவதிலும் தாமதம் ஏற்பட்டுள்ளது . அடுத்த வாரம் இந்த நாளில் 2.0 வெளியாக உள்ள நிலையில் இன்னும் ஒன்று இரண்டு நாட்களில் ரிசர்வேசன் துவங்கி ஆக வேண்டும் . ஆனால் அதற்கான எந்த அறிகுறியும் தென்படவில்லை என்று சென்னையின் பிரபல திரையரங்கான ரோஹினி சில்வர் ஸ்க்ரீன் உரிமையாளர் நிகிலேஷ் சூர்யா தனது ட்விட்டர் பக்கத்தில் குறிப்பிட்டுள்ளார் . அதே சமயம் கேரளாவில் வரும் 29ந் தேதி மட்டும் 2.0 ஏழு காட்சிகள் திரையிடப்பட உள்ளன . இது அண்மையில் வெளியான சர்காரை விட அதிக காட்சிகள் ஆகும் . கேரளாவில் கூட காட்சிகள் இறுதியாகிவிட்ட நிலையில் தமிழகத்தில் இறுதியாகாதது திரையரங்க உரிமையாளர்களை மட்டும் இல்லாமல் ரஜினி ரசிகர்களையும் ஆதங்கத்தில் ஆழ்த்தியுள்ளது .


சமகால கிரிக்கெட்டின் தலைசிறந்த வீரராக வலம்வரும் விராட் கோலி , சர்வதேச கிரிக்கெட்டில் சதங்களையும் சாதனைகளையும் குவித்துவருகிறார் . சச்சின் டெண்டுல்கரின் அதிக சதங்கள் , அதிக ரன்கள் ஆகிய சாதனைகளை கோலி முறியடித்து விடுவார் என எதிர்பார்க்கப்படுகிறது . இந்திய அணியின் முன்னாள் ஜாம்பவான்களான கவாஸ்கர் , சச்சின் டெண்டுல்கர் ஆகியோரின் வரிசையில் மிகப்பெரிய ஜாம்பவனாக திகழ்கிறார் கோலி . சச்சின் டெண்டுல்கருடன் ஒப்பிடப்படும் கோலி , அவரை போலவே சர்வதேச கிரிக்கெட்டில் ரன்களைக் குவித்துவருகிறார் . ஒவ்வொரு போட்டியிலும் ஏதாவது ஒரு சாதனையை முறியடித்து புதிய மைல்கல்லை எட்டிவரும் கோலி , சிட்னி போட்டியிலும் அதை செய்ய தவறவில்லை . இந்த போட்டியில் வெறும் 23 ரன்களே அடித்து அவுட்டானார் கோலி . ஆனால் 19,000 சர்வதேச ரன்களை இந்த இன்னிங்ஸில் கடந்தார் . இதன்மூலம் சர்வதேச போட்டிகளில் ( டெஸ்ட் , ஒருநாள் , டி20 ) 19,000 ரன்களை விரைவில் கடந்த வீரர் என்ற சாதனையை கோலி படைத்துள்ளார் . இதற்கு முன்னர் இந்த சாதனைக்கு சொந்தக்காரரான சச்சினை பின்னுக்கு தள்ளி கோலி இந்த மைல்கல்லை எட்டியுள்ளார் . கோலி 399 இன்னிங்ஸ்களில் 19 ஆயிரம் ரன்கள் என்ற மைல்கல்லை எட்டியுள்ளார் . சச்சின் டெண்டுல்கர் 432 இன்னிங்ஸ்களிலும் பிரயன் லாரா 433 இன்னிங்ஸ்களிலும் ரிக்கி பாண்டிங் 444 இன்னிங்ஸ்களிலும் ஜாக் காலிஸ் 458 இன்னிங்ஸ்களிலும் 19 ஆயிரம் சர்வதேச ரன்கள் என்ற மைல்கல்லை எட்டியுள்ளனர் . இவர்களை எல்லாம் பின்னுக்குத்தள்ளி விரைவில் 19000 ரன்களை குவித்த வீரர் என்ற சாதனையை கோலி படைத்துள்ளார் .


விராட் கோலி சச்சினின் சாதனைகள் உட்பட அனைத்து கிரிக்கெட் சாதனைகளையும் முறியடிப்பார் என இந்திய அணியின் முன்னாள் வீரர் முகமது கைஃப் நம்பிக்கை தெரிவித்துள்ளார் . சமகால சர்வதேச கிரிக்கெட்டின் தலைசிறந்த வீரராக விராட் கோலி திகழ்ந்துவருகிறார் . போட்டிக்கு போட்டி சாதனைகளை நிகழ்த்திவருகிறார் . சச்சின் டெண்டுல்கரின் அதிக ரன்கள் , அதிக சதங்கள் ஆகிய சாதனைகளை கோலி முறியடித்து விடுவார் என எதிர்பார்க்கப்படுகிறது . 100 சர்வதேச சதங்களுடன் அதிக சதங்கள் எடுத்த வீரர்கள் பட்டியலில் சச்சின் டெண்டுல்கர் முதலிடத்தில் உள்ளார் . 58 சதங்களுடன் இந்த பட்டியலில் 5வது இடத்தில் உள்ளார் விராட் கோலி . 343 போட்டிகளில் ஆடியுள்ள கோலி 58 சதங்களை விளாசியுள்ளார் . இந்த சாதனையையும் , சச்சினின் அதிக ரன்கள் சாதனையும் கோலி முறியடித்துவிடுவார் என எதிர்பார்க்கப்படுகிறது . இவை ஒருபுறமிருக்க ஒவ்வொரு போட்டியிலும் ஏதாவது ஒரு சாதனையை கோலி நிகழ்த்திவருகிறார் . ரன் மெஷின் கோலி ரன்களை குவிப்பதை எந்த அணியாலும் தடுத்து நிறுத்த முடியவில்லை . உலகின் தலைசிறந்த வீரராக வலம்வருகிறார் . நல்ல ஃபார்மில் உள்ளார் . இங்கிலாந்திலும் சிறப்பாக ஆடிவருகிறார் . இந்நிலையில் , மை நேஷன் ஆங்கில இணையதளத்துக்கு இந்திய அணியின் முன்னாள் வீரர் முகமது கைஃப் பேட்டியளித்த போது , சச்சினின் சாதனையை விராட் கோலி முறியடிப்பாரா என்ற கேள்விக்கு கைஃப் பதிலளித்தார் . விராட் கோலி குறித்து பேசிய கைஃப் , கண்டிப்பாக சச்சின் டெண்டுல்கரின் சாதனையை விராட் கோலி முறியடித்து விடுவார் என்று நினைக்கிறேன் . விராட் கோலி நல்ல ஃபார்மில் உள்ளார் . கடந்த 2014ம் ஆண்டு இங்கிலாந்து தொடரில் கோலி சரியாக ஆடவில்லை . ஆனால் இம்முறை சிறப்பாக ஆடிவருகிறார் . தென்னாப்பிரிக்கா , ஆஸ்திரேலியா , இங்கிலாந்து என இந்தியாவிற்கு வெளியே அனைத்து நாடுகளிலும் சிறப்பாக ஆடிவருகிறார் . சீமிங் , ஸ்விங் கண்டிஷன்களிலும் சிறப்பாக ஆடுகிறார் . சாதனைகள் என்று பார்க்கையில் , சச்சினின் சாதனை மட்டுமல்லாமல் ஒட்டுமொத்தமாக அனைத்து சாதனைகளையுமே கோலி முறியடித்துவிடுவார் என கைஃப் நம்பிக்கை தெரிவித்தார் . ஒரு கேப்டனாக அவர் மீது இருக்கும் அனைத்து நெருக்கடிகளுக்கும் அப்பாற்பட்டு அவர் பேட்டிங்கில் ஜொலிப்பது வியப்பை ஏற்படுத்துவதாக கைஃப் தெரிவித்தார் . மேலும் , அந்நியன் திரைப்படத்தின் கிளைமாக்ஸ் காட்சியில் விக்ரமை பார்த்து , பிரகாஷ் ராஜ் ஒரு வசனம் பேசுவார் . நானும் எம்ஜிஆரை பாத்துருக்கேன் , சிவாஜியை பாத்துருக்கேன் , ரஜினியை பாத்துருக்கேன் , கமலை பாத்துருக்கேன் , ஆனால் உன்னைய மாதிரி ஒரு நடிகனை பார்த்தது இல்லடா என்று வசனம் பேசுவார் . இதே பாணியில் கைஃப் ஒரு கருத்தை தெரிவித்தார் . அதாவது , நான் சச்சின் பேட்டிங் ஆடி பார்த்துருக்கேன் , டிராவிட் பேட்டிங் ஆடி பார்த்துருக்கேன் , கோலி மாதிரி ஸ்டிரைக் ரேட் வைத்திருக்கும் பேட்ஸ்மேன் யாருமே கிடையாது என்று தெரிவித்தார் . டெஸ்ட் கிரிக்கெட்டில் 60 ஸ்டிரைக் ரேட் வைத்திருக்கிறார் . ரன்கள் குவிப்பதோ சதங்களை விளாசுவதோ பரவாயில்லை . இதுபோன்று ஸ்டிரைக் ரேட் வைத்திருப்பது மிகவும் பெரிய விஷயம் என்று கோலியை வியந்து பாராட்டினார் கைஃப் .


தென் ஆப்பிரிக்காவுக்கு எதிரான முதலாவது ஆட்டத்தில் அதிக அனுபவம் வாய்ந்தவரான டோனி , சுழற்பந்து வீச்சாளராக எனது 50 சதவீத பணிகளை எளிதாக்கி விடுகிறார் . தென் ஆப்பிரிக்காவுக்கு எதிரான முதலாவது ஆட்டத்தில் 10 ஓவர்களில் 34 ஓட்டங்கள் மட்டுமே விட்டுக்கொடுத்து 3 விக்கெட்டுகள் வீழ்த்திய இந்திய சுழற்பந்து வீச்சாளர் குல்தீப் யாதவ் செய்தியாளர்கள் சந்திப்பில் கூறியதுஃ " தென்ஆப்பிரிக்க மண்ணில் முதல்முறையாக பந்து வீசியது புதுமையான அனுபவம் . உண்மையை சொல்ல வேண்டும் என்றால் இங்கு எப்படி பந்து வீச வேண்டும் என்பதில் நான் கொஞ்சம் குழம்பி போனேன் . காற்றின் தாக்கமும் இருந்ததால் எந்த மாதிரி பவுலிங் செய்தால் சரியாக இருக்கும் என்று விக்கெட் கீப்பர் டோனியிடம் கேட்டேன் . அதற்கு அவர் , ‘வழக்கம் போல் எப்படி பந்து வீசுவீர்களோ அதே போன்று வீசுங்கள்’ என்று கூறினார் . தொடர்ந்து அவர் எனக்கு நிறைய ஆலோசனைகளை வழங்கினார் . அணியில் விராட் கோலி , டோனி என்ற இரண்டு ஜாம்பவான்கள் இருக்கிறார்கள் . ஒருவர் ஒட்டுமொத்த அணியை ( கோலி ) வழிநடத்துகிறார் . இன்னொருவர் வீரர்களுக்கு ( டோனி ) பக்கபலமாக இருக்கிறார் . அதிக அனுபவம் வாய்ந்தவரான டோனி , பேட்ஸ்மேன்களை கணிப்பதில் வல்லவர் . ஒரு சுழற்பந்து வீச்சாளராக எனது 50 சதவீத பணிகளை டோனி எளிதாக்கி விடுகிறார் . இளம் வீரர்களாக இருக்கும்போது , போதிய அனுபவம் இருக்காது . அதனால் தான் டோனி , சூழ்நிலைக்கு தகுந்தபடி எப்படி செயல்பட வேண்டும் என்று ஆலோசனை வழங்குகிறார் . விராட் கோலி எப்போதும் , ‘10 ஓட்டங்களை தடுப்பதற்கு முயற்சிப்பதை விட கூடுதலாக ஒரு விக்கெட் வீழ்த்துவது முக்கியமானது’ என்று சொல்வார் . எனக்கும் , யுஸ்வேந்திர சாஹலுக்கும் இடையே நல்ல புரிந்துணர்வு இருக்கிறது . 5 ஆண்டுகளாக இருவரும் இணைந்து ( ஐ . பி . எல் . கிரிக்கெட்டையும் சேர்த்து ) பந்து வீசி வருகிறோம் " என்று அவர் தெரிவித்தார் .


நடிகர் சங்கத்தின் பிரச்சனைகள் இன்னும் தீராத பட்சத்தில் , மேலும் புது புது பிரச்சனைகள் வந்து கொண்டுதான் இருக்கிறது . இந்நிலையில் தீடீர் என்று நடிகர் சங்க உறுப்பினர்கள் பதவியிலிருந்து சரத் குமார் , ராதா ரவி ஆகியோரை நீக்கம் செய்கிறோம் என்று விஷால் கூறியது , பல திரையுலகினரை பெரும் அதிர்ச்சியாக்கியது . இதற்கு ராதாரவி மற்றும் சரத்குமார் இருவரும் இனி நாங்கள் அமைதியாக இருக்க மாட்டோம் சட்டப்படி சந்திப்போம் என கூறினார் . சமீபத்தில் அவர் அளித்த பேட்டியில் , தம்பி சிவகார்த்திகேயன் அழுதது எல்லோரையும் திரும்பி பார்க்கவைத்தது . நாங்கள் பதவியிலிருந்தால் நிச்சயம் அவரை விட்டுக்கொடுக்கமாட்டோம் . அவருக்காக போராடி கண்டிப்பாக நியாயம் வாங்கி தந்திருப்போம் என்றும் , மேலும் அவருக்காக நான் இறங்கியிருப்பேன் என கூறினார் . இதே போல் அன்று விஷால் லிங்குசாமி பிரச்சனைக்கு இருந்தபோது நான் விஷாலுக்காக வந்து பேசினேன் என்று குறிப்பிட்டு கூறியுள்ளார் ராதாரவி . ஆனால் இன்று வரை சிவாவின் அழுகைக்கு ஒரு செயலையும் விஷால் செய்யவில்லை இன்று சொல்லாமல் சொல்லி குத்திக்காட்டி இருக்கிறார் ராதாரவி .


ஓவியாவை காதலிப்பது போல் சில நாட்கள் ஓவியாவிடம் பழகி வந்த ஆரவ் கடந்த இரண்டு நாட்களாக ஓவியாவை முற்றிலுமாக ஒதுக்கி வருகிறார் . இந்த ஏமாற்றத்தை தாங்க முடிய ஓவியா , ஆரவை மறக்க முடியாமல் தவித்து வருகிறார் . ஒரு நிலையில் திடீர் என எழுந்து போய் ஆரவிடம் என்னை முட்டாள் என்று நினைக்கிறாயா ? நீ ஒரு ப்ளேபாய் என ஆரவை திட்டி விட்டு அந்த அறையில் இருந்து வெளியே வந்தார் . ஓவியா வரும் போது எதிரே அமர்ந்திருக்கும் ஜூலியை பார்த்ததும் " நீ ரொம்ப நடிக்காதே . . . உனக்கு இருக்கு . . எப்படி உன்னால ஒரு மாதம் முழுவதும் நடிக்க முடிகிறது . நீ எல்லாம் ஒரு மனுஷனா . . . வாய் எடுத்தா பொய் . . . சாத்தியமா சொல்லு எதாவது ஒரு நல்ல வார்த்தை நீ சொல்லி இருக்கியா ? எப்ப பார்த்தாலும் அங்க இருக்குறத இங்க சொல்லி கிட்டு , இங்க நடக்குறதை மாத்தி சொல்லிக்கிட்டு என திட்டிவிட்டு நீ மட்டும் ஏன் கையில கிடைச்ச . . . என மிகவும் கோபமாக பேசி விட்டு அங்கிருந்து புறப்பட்டு சென்றார் . ஆனால் ஜூலியை ஓவியா இவ்வளவு திட்டியும் யாரும் ஒரு வார்த்தை கூட ஓவியாவை கேட்காமல் அமைதியாகத்தான் இருந்தார்கள் .


மெர்சல் படத்தின் முதல் காட்சி எங்கே திரையிடப்படுகிறது என்கிற விவரம் தற்போது வெளியாகியுள்ளது . இளைய தளபதி விஜய் நடிப்பில் உருவாகியிருக்கும் படம் மெர்சல் . இதில் விஜய்யுடன் இணைந்து நித்யா மேனன் , சமந்தா , காஜல் அகர்வால் , எஸ் . ஜே . சூர்யா , சத்யராஜ் , வடிவேலு மற்றும் பலர் நடித்துள்ளனர் . 13௦ கோடி ரூபாய் பட்ஜெட்டில் பிரமாண்டமாக உருவாகியிருக்கும் இப்படத்தை அட்லீ இயக்கியிருக்கிறார் . ' தெறி ' படத்தின் வெற்றிக்குப்பின் விஜய் - அட்லீ இருவரும் இணைந்திருப்பதால் இப்படத்தின் மீதான எதிர்பார்ப்பு ரசிகர்கள் மத்தியில் அதிகமாக உள்ளது . இந்த நிலையில் ' மெர்சல் ' படத்தின் காட்சி எங்கே திரையிடப்படுகிறது என்கிற விவரம் தற்போது வெளியாகியுள்ளது . அதன்படி இப்படத்தின் முதல்காட்சி 17 - ம் தேதி மாலை 6 மணிக்கு அமெரிக்காவில் திரையிடப்படுகிறது . திரையரங்குகள் வேலை நிறுத்தம் காரணமாக இப்படம் அக்டோபர் 18 - ம் தேதி தமிழகத்தில் வெளியாகுமா ? என்ற சந்தேகம் ரசிகர்கள் மத்தியில் எழுந்துள்ளது குறிப்பிடத்தக்கது .


காவிரி மருத்துவமனை தீவிர சிகிச்சையில் இருந்து வரும் திமுக தலைவர் கருணாநிதி நேற்று முன் தினம் காவிரி மருத்துவமனையில் தீவிர சிகிச்சைப் பிரிவில் அனுமதிக்கபட்டார் . மூன்றாவது நாளன இன்று வெளியிட்ட அறிக்கையில் , உடல்நிலையில் பின்னடைவு ஏற்பட்டு பிறகு உடல்நிலை சீராக உள்ளது என கூறியுள்ளனர் . உடல்நிலையில் பின்னடைவு என அறிக்கையில் குருப்பிட்டிருந்தாலும் , மருத்துவ உபகரணங்கள் உதவியோடும் , மருத்துவ நிபுணர்கள் உதவியோடு சிகிச்சை தொடர்ந்து வருகிறது . இவ்வாறு அந்த அறிக்கையில் தெரிவிக்கப்பட்டுள்ளது . காவேரி மருத்துவமனை அறிக்கை வெளியிட்ட சிறிது நேரத்தில் , திமுக செயல் தலைவர் ஸ்டாலின் , முன்னாள் மத்திய அமைச்சர் அ . ராசா , பொதுசெயலாளர் அன்பழகன் , கனிமொழி மற்றும் கருணாநிதியின் துணைவியார் ராஜாத்தி அம்மாள் என ஒவ்வொருவராக மருத்துவமனையிலிருந்து வெளியேறியுள்ளனர் . இந்நிலையில் , மருத்துவமனையிலிருந்து , வீட்டிற்கு செல்லும் முன்பு காவேரி மருத்துவமனை வளாகத்தில் பேசிய முக அழகிரி தலைவர் நலமாக உள்ளார் என கூறியுள்ளார் . அதேபோல கனிமொழியும் அவர் நன்றாக இருக்கிறார் என கூறியுள்ளார் . இந்நிலையில் வீட்டிற்கு சென்ற திமுக செயல் தலைவர் ஸ்டாலின் அறிக்கை வெளியிட்டுள்ளார் . அதில் , நம் தலைவருக்கு , மருத்துவர்கள் அறிக்கையில் வெளியிட்டதைப்போல தர்க்களிக்க பின்னடைவே ஏற்பட்டு பின்னர் மருத்துவர்களின் தீவிர சிகிச்சைக்குப்பிறகு உடல்நிலை சீராகி வருகிறது . ஆகவே கழகத் தோழர்கள் அனைவரும் எவ்வித அசம்பாவிதங்களுக்கு இடம் கொடுத்து விடாமலும் , பொதுமக்களுக்கு இடையூறு ஏற்படுத்தாமலும் , அமைதி காத்து பாதுகாப்பு பணியில் ஈடுபட்திருக்கும் காவல்துறையினருக்கு உரிய ஒத்துழைப்பு தருமாறு வேண்டு கேட்டுக்கொள்கிறேன் . என கூறியுள்ளார் .


கஜா புயல் பாதித்த இடங்களில் நிவாரண பணிகள் தொடர்ந்து நடைபெற்று வருவதால் 20 தொகுதிகளுக்கான இடைத்தேர்தல் நடைபெறுவது சந்தேகம் என தமிழக பாஜக தலைவர் தமிழிசை சௌந்தரராஜன் அதிர்ச்சி தகவலை வெளியிட்டுள்ளார் . சமீபத்தில் இந்திய தேர்தல் ஆணையத்திற்கு தமிழக தலைமைச் செயலர் ஒரு கடிதம் அனுப்பியிருந்தார் . அதில் வடகிழக்குப் பருவமழை காலத்தில் அதிக மழைப்பொழிவுக்கு வாய்ப்பிருப்பதால் இரண்டு தொகுதிகளிலும் இடைதேர்தலை தற்போது நடத்த வேண்டாம் எனப் பரிந்துரை செய்திருந்தார் . தமிழக அரசின் கோரிக்கையை தேர்தல் ஆணையம் ஏற்றுக்கொண்டது . எனவே திருவாரூர் , திருப்பரங்குன்றம் இடைத்தேர்தலுக்கான அறிவிப்பை தற்போது வெளியிடவில்லை . இந்நிலையில் சென்னையில் செய்தியாளர்களிடம் பேசிய தமிழிசை சௌந்தரராஜன் ஜாக்டோ ஜியோ அமைப்பினர் போராட்டத்தை ஒத்திவைக்க வேண்டும் , அவர்களது கோரிக்கைகளை முதல்வர் பரிசீலினை செய்ய வேண்டும் என வலியுறுத்தியுள்ளார் . மத்திய அரசை எதிர்க்கட்சிகள் தொடர்ந்து விமர்சனம் செய்து வருவதை ஏற்றுக்கொள்ள முடியாது . 5 மாநில சட்டப்பேரவை தேர்தலில் அதிக இடங்களில் பாஜக வெற்றி பெற்று ஆட்சியை பிடிக்கும் என நம்பிக்கை தெரிவித்துள்ளார் . பிரதமர் நரேந்திர மோடியின் அதிகாரத்தை பறிக்க நினைக்கும் வைகோவின் எண்ணம் கனவில் கூட நிறைவேறாது . மேலும் கஜா புயல் பாதித்த இடங்களில் நிவாரண பணிகள் நடைபெற்றுவருவதால் 20 தொகுதிகளுக்கான இடைத்தேர்தல் நடைபெறுவது சந்தேகம் என தமிழிசை கூறியுள்ளார் . ஆகையால் இடைத்தேர்தல் தள்ளிப்போவதை தமிழிசை சூசமாக தெரிவித்துள்ளார் . நாடாளுமன்ற தேர்தலோடு இந்த 20 தொகுதிகளுக்கான இடைத்தேர்தல் நடைபெற அதிக வாய்ப்புள்ளதாக தகவல் வெளியாகியுள்ளது .


அப்துல் கலாமை மத்திய அரசு கேவலப்படுத்திவிட்டது என்று ஸ்டாலின் சிறுமைபடுத்தலாமா என பாஜக மாநில தலைவர் தமிழிசை சவுந்திரராஜன் கேள்வி எழுப்பியுள்ளார் . முன்னாள் குடியரசு தலைவர் அப்துல்கலாமின் மணி மண்டபம் இரண்டு நாட்களுக்கு முன்பு ராமநாதபுரம் மாவட்டம் , பேக்கரும்பு இடத்தில் பிரதமர் மோடியால் திறக்கப்பட்டது . மணிமண்டபம் திறக்கப்பட்ட உடன் , அப்துல்கலாம் வீணை வாசிப்பது போன்ற சிலையை பிரதமர் நரேந்திரமோடி திறந்து வைத்தார் . அந்த சிலையின்கீழ் , பகவத்கீதை புத்தகம் வைக்கப்பட்டது சர்ச்சையை ஏற்படுத்தி இருந்தது . இதற்கு பல்வேறு கட்சி தலைவர்கள் எதிர்ப்பு தெரிவித்தனர் . இதனைதொடர்ந்து தஞ்சாவூர் மாவட்டம் கதிராமங்கலத்தில் போராட்டத்தில் ஈடுபட்டுள்ள மக்களை சந்தித்து ஆதரவு தெரிவித்தார் . பின்னர் பேசிய ஸ்டாலின் தமிழ்நாட்டில் மதவாதம் திணிக்கப்படுவதாகவும் , அப்துல்கலாம் மணிமண்டபத்தில் நியாயமாக திருக்குறள் புத்தகத்தை வைத்திருந்தால் பாராட்டியிருக்கலாம் என்றும் தெரிவித்தார் . மேலும் , பகவத் கீதைக்கு நாங்கள் எதிர்ப்பானவர்கள் அல்ல என்றும் , மத்திய அரசு ஜனாதிபதியாக இருந்த அப்துல் கலாமை கேவலப்படுத்தி அரசியலுக்காக ஆதாயம் தேடுவதாக குற்றம் சாட்டினார் . இந்நிலையில் இதுகுறித்து பாஜக மாநில தலைவர் தமிழிசை தனது ட்விட்டர் பக்கத்தில் , அப்துல் கலாமை மத்திய அரசு கேவலப்படுத்திவிட்டது என்று ஸ்டாலின் சிறுமைபடுத்தலாமா எனவும் , மணிமண்டபம் கட்டி அப்துல்கலாமுக்கு மத்திய அரசு பெருமை சேர்த்துள்ளது எனவும் தெரிவித்துள்ளார் .


ஜல்லிக்கட்டு ஆர்வலர்களுடைய முழு கோபமும் மிக அதிகமாக பாய்ந்துள்ளது பீட்டா அமைப்பு மீது தான் . காரணம் அவர்கள் ஜல்லிக்கட்டு குறித்து மிக மோசமாக கருத்துக்களை வெளியிட்டு வருகின்றனர் . இந்த சர்ச்சை பேச்சுக்கு செம மாஸ்ஸாக பதிலடி கொடுத்துள்ளார் நடிகர் லாரன்ஸ் . . . . . அவர் கூறுகையில் ஹேய் . . . . . . . நான் ராயபுரத்துகாரன் ஆனாலும் இப்போ ரொம்ப நாகரீகம்மா பேசுகிறேன் பக்கத்துல என் சகோதர சகோதரிகள் இருக்காங்க . . . . என்று கூறி தன்னுடைய நிஜ பேச்சு வழக்கில் பீட்டாவை சாடினார் . மேலும் எங்களுடைய ஜல்லிக்கட்டு விளையாட்டை வேண்டாம் என சொல்ல நீ யார் . . . ? ? ? அமெரிக்காவில் இருந்து வந்து நீ தடை போட்டாள் நாங்கள் அதை ஏற்று கொண்டு போய்விடணுமா . . . . தமிழ் நாட்டில் உள்ள எங்களுக்கே சேலஞ்சு பண்ணுகிறாய் உனக்கு எவ்வளவு திமிர் இருக்கனும் என , சென்னை பாஷையில் பேசி ஓட்டு தமிழர்களில் உள்ளத்தில் இடம் பிடித்தார் மேலும் ராதா ராஜன் கூறிய கருத்திற்கு பதிலடி கொடுத்த லாரன்ஸ் , என் சகோதர சகோதரிகள் இன்று எந்த ஒரு பயமும் இன்று அனைவருடனும் சேர்ந்து உறங்குகின்றனர் . காந்தி அன்று சொன்னார் எந்த பெண் இரவில் சுதந்திரமாக வெளியில் நடக்கிறாளோ அன்று தான் இந்தியாவிற்கு சுதந்திரம் கிடைத்து விட்டது என்று , இந்த போராட்டம் மூலம் தான் இந்தியாவிற்கு சுதந்திரம் கிடைத்து விட்டதை நம்புவதாகவும் . மேலும் இந்த போராட்டம் மூலம் நிறைய மாற்றங்கள் நிகழும் எனவும் , இளைஞர்களுக்கு என்றும் உறுதுணையாக நான் இருப்பேன் என லாரன்ஸ் மேலும் தெரிவித்துள்ளார் .


ரஜினி ரசிகர்களை குஷி படுத்தும் வகையில் தற்போது ' பேட்ட ' படத்தின் புதிய போஸ்டரை வெளியிட்டுள்ளனர் படக்குழுவினர் . சூப்பர் ஸ்டார் ரஜினிகாந்த் நடிப்பில் கடைசியாக வெளியான ' காலா ' திரைப்படம் ரசிகர்கள் மத்தியில் நல்ல வரவேற்பை பெற்றது . இந்த படத்தை தொடர்ந்து ரஜினி முழு நேர அரசியல் வாதியாக உருவெடுப்பார் என அனைவரும் எதிர்ப்பார்த்த நிலையில் , திடீர் என இளம் இயக்குனர்களில் ஒருவரான கார்த்திக் சுப்புராஜ் இயக்கத்தில் நடிக்க கமிட் ஆனார் . இந்த படத்தில் இதுவரை ரஜினியுடன் ஜோடி சேராத நடிகையாக இருந்து வந்த சிம்ரன் , திரிஷா ஆகிய இருவருமே நடிக்கிறார்கள் . அதே போல் விஜய் சேதுபதியும் மிகவும் முக்கியமான வேடத்தில் நடிக்கிறார் . முதல் முறையாக சூப்பர் ஸ்டார் ரஜினிகாந்தின் படத்திற்கு , அனிருத் இசையமைத்து வருகிறார் என்பது குறிப்பிடத்தக்கது . தற்போது இந்த படத்தின் படப்பிடிப்பு முடிவடைந்து ரஜினி , மீண்டும் அரசியலில் கவனம் செலுத்த துவங்கியுள்ளார் . இந்நிலையில் தற்போது ' பேட்ட ' படத்தின் புது போஸ்டர் ஒன்று வெளியாகி உள்ளது . இந்த போஸ்டரில் ரஜினி மற்றும் சிம்ரன் இருவருமே மிகவும் ஸ்டைலிஷ்சாக கையில் பூ ஜாடிகளை வைத்துள்ளனர் . இருவரும் காதல் ஜோடிகள் என்பதை உறுதி செய்வது போல் சிரித்து கொண்டு சந்தோஷமாக நடந்து வரும் காட்சி தான் போஸ்டராக வெளியாகி உள்ளது . இதில் கவனிக்க வேண்டிய ஒரு விஷயம் என்ன வென்றால் ரஜினி மற்றும் சிம்ரன் இருவர் மட்டும் முன்னோக்கி வருவது போலவும் . . . மக்கள் பலர் எதிர் திசை நோக்கி செல்வது போலவும் உள்ளது . இதில் எதாவது கார்த்தி சுப்புராஜ் ட்விஸ்ட் வைத்துள்ளாரா என பொறுத்திருந்து தான் பார்க்க வேண்டும் . லிங்கா படத்திற்கு பிறகு . . . ' பேட்ட ' படத்தில் தான் ரஜினி மிகவும் ஸ்டைலிஷாக ஜீன்ஸ் , டி - ஷார்ட் போட்டவாறு நடித்துள்ளார் . மேலும் சிம்ரனும் ரஜினிக்கு ஏற்ற ஜோடியாக இருக்கிறார் . . . அதே போல் ' பேட்ட ' திரைப்படம் பொங்கலுக்கு வெளியாகும் என்பதை போஸ்டர் மூலம் உறுதிப்படுத்தியுள்ளனர் படக்குழுவினர் .


ஆர் . கே . நகர் தேர்தலில் போட்டியிட மனுத்தாக்கல் செய்து அது நிராகரிக்கப் பட்ட நிலையில் நடிகர் விஷால் , தொடர்ந்து தனது ஏமாற்றத்தை புகாராக பிரதமரின் டிவிட்டர் , குடியரசுத் தலைவர் மாளிகையின் டிவிட்டர் கணக்குகளில் இணைத்து டிவிடரில் பதிவிட்டார் . தொடர்ந்து , அழுகுனி ஆட்டத்தை வெளிப்படுத்தி வரும் விஷால் , விடாப்பிடியாக இருப்பதால் , அவரது வேட்புமனு மீண்டும் பரிசீலிக்கப் பட வாய்ப்பு ஏற்பட்டுள்ளதாகக் கூறப்படுகிறது . ஆர்கே . நகர் இடைத்தேர்தலில் போட்டியிட நடிகர் விஷால் வேட்பு மனு தாக்கல் செய்தார் . ஆனால் அவரது வேட்பு மனு பல்வேறு சர்ச்சைகளுக்கு இடையே நிராகரிக்கப்பட்டது . இந்நிலையில் இதை எதிர்த்து தமிழக தேர்தல் ஆணையர் ராஜேஷ் லக்கானியிடம் முறையிட்டார் விஷால் . தொடர்ந்து இந்திய தேர்தல் ஆணையம் , பிரதமர் , குடியரசுத் தலைவர் ஆகியோரிடம் முறையிடப் போவதாக தெரிவித்திருக்கிறார் . இந்நிலையில் விஷாலின் வேட்பு மனுவை மீண்டும் பரிசீலனை செய்ய வாய்ப்பிருப்பதாக தேர்தல் ஆணையம் தெரிவித்திருக்கிறது . இதுதொடர்பாக விஷாலை முன்மொழிந்ததாகக் கூறப்பட்டு , பின்னர் தாங்கள் முன்மொழியவில்லை என்று கூறப்பட்ட இரண்டு பேரும் , இன்று மாலை 3 மணிக்குள் தேர்தல் அலுவலரை சந்தித்து நேரில் விளக்கம் அளிக்கும் பட்சத்தில் , விஷாலின் வேட்பு மனுவை ஏற்க வாய்ப்பு இருப்பதாக தெரிவிக்கப்பட்டுள்ளது . ஆனால் , சோதனைக்கு அந்த இரு நபர்களும் வீட்டில் இல்லையாம் . அவர்கள் நேற்றே தலைமறைவாகிவிட்டதாகக் கூறப்படுகிறது . இருப்பினும் , அவர்களை எப்படியும் தேடிக் கண்டுபிடித்து தேர்தல் அலுவலர்முன் நிறுத்த தீவிரமாக இறங்கியிருக்கிறார்கள் விஷால் ஆதரவாளர்கள் .


டெஸ்ட் போட்டியின் முதல் நாள் ஆட்டத்தில் உணவு இடைவேளைக்கு முன்பாக சதமடித்த முதல் இந்திய வீரர் என்ற பெருமையை தவான் பெற்றுள்ளார் . அண்மையில் டெஸ்ட் அந்தஸ்து பெற்ற ஆஃப்கானிஸ்தான் அணி , டெஸ்ட் கிரிக்கெட்டில் சிறந்த அணியான இந்தியாவுடன் முதல் டெஸ்ட் போட்டியை ஆடிவருகிறது . வரலாற்று சிறப்புமிக்க இந்த போட்டி பெங்களூரு சின்னசாமி மைதானத்தில் நடைபெற்று வருகிறது . டாஸ் வென்ற இந்திய அணி கேப்டன் ரஹானே முதலில் பேட்டிங்கை தேர்வு செய்தார் . ஷிகர் தவானும் முரளி விஜயும் தொடக்க வீரர்களாக களமிறங்கினர் . ரஷீத் கான் , முஜீபுர் ரஹ்மான் ஆகிய ஸ்பின் பவுலர்களை நம்பி களமிறங்கிய ஆஃப்கானிஸ்தான் அணியின் நம்பிக்கையை சிதைத்தார் ஷிகர் தவான் . அதிரடியாக ஆடிய ஷிகர் தவான் , உணவு இடைவேளைக்கு முன்னதாகவே சதமடித்தார் . 87 பந்துகளில் தவான் சதமடித்தார் . இதன்மூலம் டெஸ்ட் போட்டியின் முதல்நாளில் உணவு இடைவேளைக்கு முன்பாக சதமடித்த முதல் இந்திய வீரர் என்ற சாதனையை தவான் படைத்துள்ளார் . இதற்கு முன்னதாக டிரம்பர் , மெகார்ட்னி , டான் பிராட்மேன் , மாஜித் கான் , டேவிட் வார்னர் ஆகியோர் மட்டும்தான் முதல் நாள் உணவு இடைவேளைக்கு முன்பாக சதமடித்துள்ளனர் . இந்த வரிசையில் தற்போது தவானும் இணைந்துள்ளார் . இந்த பட்டியலில் இடம்பெற்றுள்ள ஒரே இந்திய வீரர் தவான் தான் . இதற்கு முன்னதாக வெஸ்ட் இண்டீஸ் அணிக்கு எதிரான ஒரு டெஸ்ட் போட்டியில் , முதல் நாள் உணவு இடைவேளையின் போது சேவாக் 99 ரன்கள் எடுத்திருந்தார் . அது ஒரு சாதனை என்பது தெரியாமல் , 99 ரன்களுடன் சேவாக் , உணவு இடைவேளைக்கு சென்றார் . தெரிந்திருந்தால் , சேவாக் சதமடித்திருந்திருப்பார் . முதல் நாள் உணவு இடைவேளைக்கு முன்பாக சதமடித்தது மட்டுமல்லாமல் , மூன்றாவது முறையாக ஒரே செசனில் சதமடித்துள்ளார் . பிராட்மேன் மட்டுமே 6 முறை ஒரு செசனில் சதமடித்துள்ளார் .


அனைத்து விதிமீறல் கட்டடங்களையும் இடித்துவிட்டு , மீண்டும் கட்ட தமிழக அரசு நடவடிக்கை எடுக்க வேண்டும் என்று பாமக நிறுவனர் ராமதாஸ் வலியுறுத்தியுள்ளார் . இதுதொடர்பாக அவர் வெளியிட்டுள்ள அறிக்கையில் , சென்னை தியாகராய நகரில் உள்ள பிரபல துணிக்கடையில் ஏற்பட்ட மின்கசிவின் காரணமாக தீ விபத்து ஏற்பட்டதாக குறிப்பிட்டுள்ளார் . நேற்று அதிகாலை ஏற்பட்ட தீயை பல மணி நேரத்துக்கு மேலாகியும் கட்டுப்படுத்த இயலவில்லை . இந்தத் தீ விபத்தால் அந்தத் துணிக்கடையைச் சுற்றியுள்ள கட்டடங்களிலும் வெடிப்புகள் ஏற்பட்டுள்ளதாக தெரிவித்துள்ளார் . கட்டடத்தின் தரைத்தளத்தில் தீ விபத்து ஏற்பட்டு மற்ற மாடிகளுக்கும் பரவியது . தரைத்தளத்தின் அருகில் தீயணைப்பு வாகனங்களால் செல்ல முடிந்திருந்தால் ஒரு மணி நேரத்திற்குள் தீயை முழுமையாகக் கட்டுக்குள் கொண்டு வந்திருக்க முடியும் . ஆனால் , ஒருபுறம் மேம்பாலம் , மறுபுறம் அடுத்தடுத்து இடைவெளி இல்லாமல் கட்டப்பட்டுள்ள கட்டடங்கள் ஆகியவற்றால் தீயைக் கட்டுப்படுத்த முடியவில்லை . தொடர்ந்து விதிகளை மீறி கட்டடங்களை கட்டியதால்தான் விபத்துகளும் , சேதங்களும் தடுக்க முடியாதவையாகிவிட்டன என தெரிவித்துள்ளார் . குற்றம் சாட்டியுள்ளார் . சென்னையில் விதிகளை மீறிக் கட்டப்பட்ட 32 ஆயிரம் கட்டடங்களை இடிக்க வேண்டும் என்று 2006 - ஆம் ஆண்டு உச்ச நீதிமன்றம் தீர்ப்பளித்தது . ஆனாலும் , தமிழகத்தை மாறி மாறி ஆட்சி செய்வோர் இக்கட்டடங்களைப் பாதுகாத்து வருவதாக குற்றம் சாட்டியுள்ளார் . எனவே , துணிக்கடை தீ விபத்தை ஒரு பாடமாக எடுத்துக் கொண்டு , சென்னையில் உள்ள அனைத்து விதிமீறல் கட்டடங்களையும் இடித்துவிட்டு , மீண்டும் கட்ட தமிழக அரசு நடவடிக்கை எடுக்க வேண்டும் என்று ராமதாஸ் தனது அறிக்கையில் தெரிவித்துள்ளார் . விதிமீறல் கட்டடங்களை வரன்முறைப்படுத்துவது என்பது ஊழலுக்கு வழிவகுக்கும் என்றும் மாறாக , அவற்றை இடித்துவிட்டு , விதிகளுக்குட்பட்டு மீண்டும் கட்டுவதுதான் சரியானதாக இருக்கும் என்றும் அவர் தெரிவித்துள்ளார் . .


அதுவும் ரஹானா ஃபாத்திமா கொஞ்சம் கூட பக்தி பயமின்றி ஜாலியாக தர்பூசணி சாப்பிட்டுக் கொண்டே கோவிலுக்குள் நுழைய முயன்றது பக்தர்களை அதிர்ச்சியில் ஆழ்த்தியுள்ளது . சபரிமலை கோவிலுக்கு அனைத்து வயது பெண்களும் செல்லலாம் என்ற உச்சநீதிமன்றத்தின் தீர்ப்புக்கு பலரும் ஆதரவும் , இந்து அமைப்புகள் பலர் எதிர்ப்பும் தெரிவித்து வருகின்றனர் . இதையடுத்து நேற்று முன்தினம் சபரிமலையில் நடை திறக்கப்பட்டதை தொடர்ந்து இந்த விவகாரம் பூதாகரமானாது . கோவிலுக்குள் செல்ல முயன்ற பெண்களை தடுத்து போராட்டக்காரர்கள் காலில் விழுந்து முறையிட்டு திருப்பி அனுப்பினர் . மேலும் , பெண் காவலர்கள் அங்கு பணியாற்றவும் போராட்டக்காரர்கள் எதிர்ப்பு தெரிவித்தனர் . இந்நிலையில் ஆந்திராவை சேர்ந்த பெண் பத்திரிக்கையாளர் கவிதா மற்றும் பெண்ணியவாதி ரஹானா ஃபாத்திமா ஆகிய இருவரும் இன்று கருப்பு ஆடையுடன் இருமுடி சுமந்து கொண்டு சபரிமலை சென்றனர் . அவர்கள் விரதம் எதுவும் இருக்கவில்லை என்றும் கோவிலுக்குள் உள்ளே நுழைய வேண்டும் என்ற எண்ணத்துடன்தான் சபரி மலைக்கு வந்திருந்தனர் . அந்த பெண்கள் ஹெல்மெட் அணிந்து சென்றனர் . அவர்களைச் சுற்றி நூற்றுக் கணக்கான போலீசார் அரணாக நின்று பாதுகாப்பு கொடுத்தனர் . ஆனால் அய்யப்ப பக்தர்கள் அவர்களை உள்ளே நுழைய விடாமல் தடுத்து நிறுத்தினர் . இதையடுத்து பெண் பத்திரிக்கையாளர் கவிதா மற்றும் பெண்ணியவாதி ரஹானா ஃபாத்திமா ஆகிய இருவரையும் கோவிலுக்குள் நுழைக்கூடாது என கேரள அரசு உத்தவிட்டது . மேலும் சபரிமலை என்பது போராட்டக் களம் அல்ல என்றும் அதற்குரிய மரியாதையை கொடுக்க வேண்டும் எனவும் கேரள அரசு கண்டிப்புடன் தெரிவித்தது . இதையடுத்து பக்தர்கள் அமைதியடைந்தனர் . இந்நிலையில் ஃபாத்திமா ரஹானா அய்யப்பன் கோவிலுக்குள் நுழைய முயன்றது தற்போது பெரும் சர்ச்சையை ஏற்படுத்தியுள்ளது . விரதம் ஏதும் இருக்காமல் அவர் இருமுடி கட்டிக் கொண்டு வந்தது அய்யப்ப பக்தர்களிடையே கொந்தளிப்பை ஏற்படுத்தியுள்ளது . மேலும் பலத்த போலீஸ் பாதுகாப்புடன் ஜாலியாக தர்பூசணி பழம் சாப்பிட்டுக் கொண்டு , கோவிலுக்கும் , சாமிக்கும் எந்த மரியாதையும் கொடுக்காமல் அவர் வந்ததுபெரும் சர்ச்சையை ஏற்படுத்தியுள்ளது . அந்தப் பெண்கள் இருவரும் வம்புக்காகவே சபரிமலைக்கு வந்ததாகவே பக்தர்கள் கூறுகின்றனர் . இதனிடையே பத்திரிக்கையாளர் கவிதா மற்றும் பெண்ணியவாதி ரஹானா ஃபாத்திமா ஆகியோருக்கு கேரள அரசு கண்டனம் தெரிவித்துள்ளது .


இந்தியாவை எதிர்த்து போட்டிபோடும் இங்கிலாந்து அணி இயன் மார்கன் தலைமையில் களமிறக்கப்பட்டுள்ளது . இங்கிலாந்தை எதிர்த்து 5 டெஸ்ட் போட்டிகள் , 3 ஒரு நாள் போட்டிகள் மற்றும் 3 டி - 20 போட்டிகளில் மோதுகிறது இந்தியா . இந்தப் போட்டிகளில் இந்தியாவை எதிர்த்து போராடும் 14 பேர் கொண்ட இங்கிலாந்து அணி நேற்று அறிவிக்கப்பட்டது . இந்த அணிக்கு இயன் மார்கன் கேப்டனாக அறிவிக்கப்பட்டுள்ளார் . இதில் பென் ஸ்டோக்ஸ் மீண்டும் இடம்பெற்றுள்ளார் . சமீபத்தில் ஆஸ்திரேலிய அணியை 5 - 0 எனத் தோற்கடித்தது இங்கிலாந்து அணி . இதனால் இந்தத் தொடரில் தனது திறமையால் இந்தியாவுக்கு டஃப் கொடுக்கும் என்று எதிர்பார்க்கப்படுகிறது . இந்தப் போட்டியின் முதல் ஒருநாள் ஆட்டம் ஜூலை 12 - ஆம் டிரெண்ட் பிரிட்ஜில் நடைபெறவுள்ளது . அறிவிக்கப்பட்ட இங்கிலாந்து அணிஃ இயன் மார்கன் ( கேப்டன் ) , மொயீன் அலி , ஜானி பேர்ஸ்டோவ் , ஜேக் பால் , ஜாஸ் பட்லர் ( விக்கெட் கீப்பர் ) , டாம் கர்ரன் , அலெக்ஸ் ஹேல்ஸ் , லியம் பிளங்கெட் , அடில் ரஷித் , ஜோ ரூட் , ஜேஸன் ராய் , பென் ஸ்டோக்ஸ் , டேவிட் வில்லி , மார்க் உட் .


தமிழ் சினிமாவில் வளர்ந்து வரும் நடிகர்களில் ஒருவர் நடிகர் விஷ்ணு . இவர் நடிப்பில் கடந்த மாதம் வெளியான ' ராட்சசன் ' திரைப்படம் ரசிகர்களின் ஆதரவை பெற்றதோடு வசூலிலும் சாதனை படைத்தது . இந்நிலையில் திடீர் என நடிகர் விஷ்ணு , கல்லூரி காலத்தில் இருந்து காதலித்து திருமணம் செய்து கொண்ட மனைவி ரஜினியை விவாகரத்து செய்து விட்டதாக அறிவித்தார் . இந்த செய்தி வெளியாகி ஒரு வாரம் கூட ஆகாத நிலையில் , ' ராட்சசன் திரைப்படத்தில் நடித்த போது , நடிகை அமலா பாலுக்கும் , விஷ்ணுவுக்கும் நட்பு ரீதியாக பழக்கம் ஏற்பட்டு பின் அது காதலாக மாறியதாகவும் . இவர்கள் இருவரும் விரைவில் திருமணம் செய்து கொள்ள உள்ளதாகவும் தகவல் வெளியானது . இந்த தகவல் நம்பக தன்மையற்று இருந்தாலும் , சமீபத்தில் இதற்காக தான் மனைவியை விஷ்ணு விஷால் விவாகரத்து செய்தாரா ? என்பது போன்ற கேள்விகளை கூட ரசிகர்கள் பலர் எழுப்பி வந்தனர் . இந்நிலையில் இந்த செய்தியை நடிகர் விஷ்ணுவிஷால் முற்றிலும் மறுத்தார் . மேலும் இதுபோன்ற பைத்தியக்காரத்தனமான செய்தியை வெளியிட வேண்டாம் என்றும் , ஊடகங்கள் பொறுப்புடன் நடந்து கொள்ள வேண்டும் என்றும் கூறினார் விஷ்ணுவிஷால் . தற்போது இதுகுறித்து அவர் ஒரு பேட்டியில் கூறுகையில் , இதில் துளியும் உண்மை இல்லை , என் விவாகரத்து செய்தி தொடர்ந்து இப்படி ஒரு கிசுகிசு வந்தது கஷ்டமாக இருக்கிறது . ஆனால் முதன்முதலாக நம்மை பற்றி கிசுகிசு வந்ததே என்று நினைத்தேன் . எல்லோருக்கும் ஒரு வாழ்க்கை இருக்கிறது அதை நினைத்துக் கொண்டு எழுதினால் நன்றாக இருக்கும் என்று மனவேதனையோடு கூறியுள்ளார் விஷ்ணு .


பிக்பாஸ் நிகழ்ச்சியில் இன்று வெடிக்கப்போகும் பிரச்னையை முன் கூட்டியே அறிவிக்கும் நோக்கத்தில் வெளியாகியுள்ளது ஒரு ப்ரோமோ . அதில் நடிகர் பொன்னம்பலத்தை ஒட்டு மொத்த பெண் போட்டியாளர்கள் விமர்சித்து பேசுவது போல் உள்ளது . இந்த ப்ரோமோவில் வைஷ்ணவி , ரம்யா மற்றும் மும்தாஜுடன் பேசிக்கொண்டிருக்கிறார் . அப்போது ஐஸ்வர்யா , ஆனந்த் நீங்கள் இந்த பெட்டில் வந்து உட்காருங்கள் என்று கூறினார் . அப்போது பொன்னம்பலம் தூக்கத்தில் இருந்து எழுந்து . . . என இவர் முடிக்க ரம்யா வாயை திறந்து அசிங்கமாக பேசியதாக கூறுகிறார் . பின் வைஷ்ணவி திரும்பவும் இவர் இப்படி செய்தால் கிழிந்து விடும் என கூறுகிறார் . ரம்யா அடுத்த முறை என்னிடம் பேசினால் உங்க பெண்ணை பார்த்து இப்படிதான் பேசுவீங்களா என்று கேட்கிறேன் என கோவமாக பேசுகிறார் . இதற்கு மும்தாஜ் , தான் அவரிடம் இது குறித்து பேசுவதாக கூறி , பொன்னம்பலம் இருக்கும் இடத்திற்கு செல்கிறார் என்பது போல் இந்த ப்ரோமோ வெளியாகியுள்ளது . இப்படி அணைத்து பெண்களையும் கோவப்படுத்தும் அளவிற்கு என்ன பேசினார் பொன்னம்பலம் ? என இன்றைய நிகழ்ச்சியை பார்த்தால் தான் தெரியவரும் .


எனக்கும் அனுஷ்காவுக்கும் “இது உள்ளது “ . . ! பிரபாஸ் - அனுஷ்கா என்றாலே அடுத்த என்ன கிசு கிசு தெரியலையே என நினைக்க வைக்கும் அளவிற்கு பெயர் போனவர்கள் அதுவும் பாகுபலி திரைப்படத்திற்கு பிறகு , இவர்கள் இருவரின் ஜோடியை பார்த்தால் . . . . வேறு எந்த ஜோடியை பார்த்தாலும் நமக்கு பிடிக்காது என சொல்ல வைக்கும் அளவிற்கு அருமையான ஜோடிகளாக படம் முழுக்க வலம் வருகின்றனர் இந்நிலையில் இவர்கள் இருவருக்கும் வரும் டிசம்பர் மாதம் நிச்சயதார்த்தம் நடைபெற உள்ளதாகவும் , விரைவில் திருமணம் செய்துகொள்ள உள்ளதாகவும் தற்போது மீண்டும் கிசு கிசு சூடு பிடிக்க தொடங்கியுள்ளது . இதற்கெல்லாம் ஒரு முற்றுபுள்ளி வைக்க ப்ளான் பண்ண பிரபாஸ் இப்போதுதான் வாய் திறந்து உள்ளார் அவர் என்ன சொல்கிறார் என்றால் , நாங்கள் இருவரும் கடந்த 9 ஆண்டுகளாகக் குடும்ப நண்பர்களாக உள்ளோம் . நாங்கள் நல்ல நண்பர்கள் . பலவருடங்களாக ஒருவரையொருவர் அறிந்துள்ளோம் . ஆனால் எப்போதெல்லாம் எங்களைப் பற்றிய இது போன்று கிசு கிசு வெளிவருகிறதோ அப்போதெல்லாம் எங்கள் இருவருக்கும் இடையில் வேறு ஏதாவது உள்ளதா என்றுகூட நினைக்கத் தோன்றுகிறது . உண்மையில் , எங்கள் இருவருக்கிடையில் அப்படியெதுவும் இல்லை என இருவருக்குமே தெரியும் . ஆரம்பத்தில் இதுபோன்ற செய்திகளால் நான் கவலையடைந்துள்ளேன் . இப்போது பழகிவிட்டது . இது ஒன்றும் புதிதல்ல . எந்த ஒரு ஜோடியும் ஒரு படத்துக்கு மேல் ஒன்றாகப் பணியாற்றினால் இதுபோன்ற கிசுகிசுக்கள் வருவது சகஜம் எனம சிம்பிள் ஆக சொல்லி முடித்தார் குறிப்பு : 2009 - ல் வெளிவந்த பில்லா படத்தில் பிரபாஸ் - அனுஷ்கா முதல்முறையாக ஜோடியாக நடித்தார்கள் என்பது குறிப்பிடத்தக்கது அன்று தொடங்கிய கிசு கிசு . . . இன்னும் கிசு கிசுவாகவே உள்ளது . . . . .


தென்னாப்பிரிக்க தொடரில் தொடர்ந்து சொதப்பிவரும் ரோஹித் , இன்று மீண்டெழுந்து பெரிய இன்னிங்ஸ் ஆடுவாரா என்பதே இந்திய ரசிகர்களின் எதிர்பார்ப்பாக உள்ளது . தென்னாப்பிரிக்காவுக்கு எதிரான முதல் போட்டியில் விராட் கோலியின் அபார சதத்தால் இந்திய அணி வெற்றி பெற்றது . இரண்டாவது போட்டியில் , சாஹல் மற்றும் குல்தீப்பின் சுழலில் தென்னாப்பிரிக்கா சுருண்டதால் , இந்தியா எளிதில் வெற்றி பெற்றது . மூன்றாவது போட்டியிலும் ரோஹித் ஏமாற்றமளிக்க , கோலியின் அபார சதத்தால் இந்தியா 300ஐ தாண்டியது . நான்காவது போட்டியிலும் கோலியும் தவானும் மட்டுமே சிறப்பாக ஆடினர் . டெஸ்ட் போட்டிகளில் சோபிக்காத ரோஹித் , ஒருநாள் போட்டிகளில் சிறப்பாக விளையாடுவார் என எதிர்பார்க்கப்பட்ட நிலையில் , நான்கு போட்டிகளிலும் ஏமாற்றமளித்தார் . முதல் போட்டியில் 20 ரன்கள் எடுத்த ரோஹித் , இரண்டாவது போட்டியில் 15 ரன்களும் மூன்றாவது போட்டியில் ரன் ஏதும் எடுக்காமலும் அவுட்டானார் . 4வது போட்டியிலும் வெறும் 5 ரன்கள் மட்டுமே எடுத்தார் . 4 போட்டிகளிலும் சேர்த்தே 40 ரன்கள் மட்டுமே எடுத்துள்ளார் . இந்திய துணைக்கண்டத்தில் மட்டுமே ஜொலிக்கும் ரோஹித் , தொடர்ச்சியாக ஓவர்சீஸ் போட்டிகளில் சொதப்பி வருகிறார் . இன்று 5வது ஒருநாள் போட்டி நடக்க இருக்கிறது . இதுவரை நடந்த 4 போட்டிகளில் ரோஹித் சர்மா , வெறும் 40 ரன்களை மட்டுமே எடுத்துள்ளார் . தென்னாப்பிரிக்க அணியினர் எக்ஸ்ட்ராஸ் மூலமே 57 ரன்கள் கொடுத்துள்ளனர் . ரோஹித் அடித்த மொத்த ரன்களை விட எக்ஸ்ட்ராஸே அதிகமாக உள்ளது . அந்த அளவிற்கு மோசமாக விளையாடி வருகிறார் ரோஹித் . இந்திய துணைக்கண்டத்தில் நடக்கும் போட்டிகளில் ஜொலிக்கும் ரோஹித் , சீம் மற்றும் பௌன்ஸ் இருக்கும் தென்னாப்பிரிக்காவில் சோபிக்கவில்லை . அடுத்த ஆண்டு உலக கோப்பை வர உள்ள நிலையில் , ரோஹித் அனைத்து வகையான ஆடுகளங்களுக்கு ஏற்ற வகையிலும் ஆட முனைய வேண்டும் . அனைத்து வகையான ஆடுகளங்களையும் கிரகித்து கொண்டு அதற்கேற்றாற்போல விளையாடுவதுதான் அவருக்கும் அணிக்கும் பயனுள்ளதாக அமையும் . ஒவ்வொரு முறையும் கடுமையான பின்னடைவிற்குப் பின்னர் அபரிமிதமாக மீண்டெழும் ரோஹித் , இந்த முறையும் அதேபொல மீண்டெழுந்து இன்றைய போட்டியில் பெரிய இன்னிங்ஸ் ஆடுவாரா என பார்ப்போம் . .


முரளி விஜய் அவுட்டான ஆண்டர்சனின் அவுட் ஸ்விங் பந்தை எப்படி ஆட வேண்டும் என்ற ஹர்பஜனின் கேள்விக்கு சச்சின் டெண்டுல்கர் பதிலளித்துள்ளார் . இந்தியா இங்கிலாந்து இடையேயான இரண்டாவது டெஸ்ட் போட்டி லண்டன் லார்ட்ஸ் மைதானத்தில் நடந்துவருகிறது . மழை காரணமாக ஒருநாள் தாமதமாக நேற்று தொடங்கப்பட்ட போட்டியில் , டாஸ் வென்ற இங்கிலாந்து அணி முதலில் பந்துவீசியது . லார்ட்ஸ் ஆடுகளம் புற்களுடன் இருந்ததால் பந்து நன்றாக ஸ்விங் ஆனது . எனவே முதலில் பேட்டிங் ஆடிய இந்திய பேட்ஸ்மேன்கள் இங்கிலாந்து பவுலர்களின் ஸ்விங் பந்துவீச்சை சமாளிக்க முடியாமல் திணறி , விக்கெட்டுகளை பறிகொடுத்தனர் . அதிலும் அதிக அனுபவமிக்க பவுலரான ஆண்டர்சனின் பந்துவீச்சை எதிர்கொள்ள மோசமாக திணறினர் . தனது அனுபவத்தையும் ஆடுகளத்தின் தன்மையையும் நன்றாக பயன்படுத்திக்கொண்ட ஆண்டர்சன் 5 விக்கெட்டுகளை வீழ்த்தினார் . இந்திய அணி 107 ரன்களுக்கே ஆல் அவுட்டானது . ஆண்டர்சன் வீசிய முதல் ஓவரில் முரளி விஜய் ரன் ஏதும் எடுக்காமல் அவுட்டானார் . ஆண்டர்சன் வீசிய அவுட் ஸ்விங்கில் முரளி விஜய் போல்டாகி வெளியேறினார் . முரளி விஜய் ஸ்விங் ஆகும் பந்துகளை திறம்பட ஆடுவார் என்றாலும் , அந்த குறிப்பிட்ட பந்தை அருமையாக வீசினார் ஆண்டர்சன் . இந்நிலையில் , முரளி விஜய் அவுட்டான வீடியோவை டுவிட்டரில் பகிர்ந்த ஹர்பஜன் , இந்த பந்தை எப்படி ஆட வேண்டும் என சச்சினிடம் கேட்டிருந்தார் . அதற்கு சச்சின் அளித்த பதிலில் , ஆண்டர்சன் வீசியது மிகவும் அருமையான டெலிவரி . . ஆனால் நீங்கள் கேட்ட இதே கேள்வியைத்தான் உங்களது தூஸ்ரா பந்தில் அவுட்டானவர்களும் என்னிடம் கேட்டார்கள் என சச்சின் பதிலளித்துள்ளார் .


அடுத்த ஐபிஎல் சீசன் குறித்து இந்திய அணியின் கேப்டன் விராட் கோலி ஒரு கோரிக்கையை முன்வைத்தார் . அந்த கோரிக்கையிலிருந்து ரோஹித் சர்மா மற்றும் ஐபிஎல் அணி உரிமையாளர்கள் முரண்பட்டதால் விராட் கோலியின் கோரிக்கை நிராகரிக்கப்படுவதற்கான வாய்ப்புகளே அதிகம் உள்ளதாக தகவல்கள் தெரிவிக்கின்றன . பிசிசிஐ - யின் நிர்வாகக்குழுவிடம் இந்திய அணியின் கேப்டன் விராட் கோலி ஒரு கோரிக்கையை முன்வைத்தார் . ஹைதராபாத்தில் நடந்த நிர்வாகக்குழுவுடனான ஆலோசனையின்போது , ஐபிஎல் முடிந்ததும் உலக கோப்பை தொடங்குவதால் , இந்திய அணியின் நட்சத்திர வேகப்பந்து வீச்சாளர்களான பும்ரா , புவனேஷ்வர் குமார் ஆகியோருக்கு அடுத்த ஐபிஎல் சீசனில் முழு விலக்கு அளிக்க வேண்டும் என்ற கோரிக்கையை முன்வைத்தார் . அடுத்த ஆண்டு மே மாத இறுதியில் உலக கோப்பை இங்கிலாந்தில் தொடங்குகிறது . ஐபிஎல் தொடர் மார்ச் 29ம் தேதி தொடங்கி மே 19ம் தேதி வரை நடைபெறுகிறது . உலக கோப்பையில் தென்னாப்பிரிக்காவுடன் இந்திய அணி மோதும் முதல் போட்டி ஜூன் 5ம் தேதி தொடங்குகிறது . எனவே இடையில் 15 நாட்கள் இடைவெளி இருப்பதால் வேகப்பந்து வீச்சாளர்களுக்கு ஓய்வளிக்க வேண்டும் என்ற அவசியமில்லை என்று பிசிசிஐ அதிகாரி ஒருவர் தெரிவித்துள்ளார் . அதேபோல ரோஹித் சர்மாவும் விராட் கோலியின் கருத்தை ஏற்கவில்லை என்று அதே அதிகாரி கூறியுள்ளார் . மும்பை இந்தியன்ஸ் அணி பிளே ஆஃப் சுற்றுக்கும் இறுதி போட்டிக்கும் தகுதி பெறும் நிலையில் , அந்த அணியின் நட்சத்திர பவுலரான பும்ரா உடற்தகுதியுடன் இருக்கும் பட்சத்தில் மும்பை அணியில் ஆடுவார் என்றும் அவருக்கு ஓய்வளிக்க மாட்டோம் என்றும் ரோஹித் சர்மா தெரிவித்துவிட்டதாக அந்த அதிகாரி தெரிவித்துள்ளார் . வேகப்பந்து வீச்சாளர்கள் ஐபிஎல்லில் அனைத்து போட்டிகளிலும் ஆடப்போவதில்லை . அதுமட்டுமல்லாமல் ஐபிஎல் அணிகளிலும் உடற்தகுதி நிபுணர்கள் இருக்கிறார்கள் எனும்போது அவர்கள் ஐபிஎல்லில் ஆடுவதில் எந்த பிரச்னையும் இல்லை என்பதே பிசிசிஐயின் உணர்வாக உள்ளதாக தெரிகிறது . எனவே விராட் கோலியின் கோரிக்கை நிராகரிக்கப்பட வாய்ப்புள்ளதாக கூறப்படுகிறது .


சவப்பெட்டியை வைத்து ஓபிஎஸ் அணியினர் வாக்கு சேகரிப்பது ஜெயலலிதாவை இழிவுபடுத்தும் பன்னீர்செல்வம் ஜெயலலிதா , சசிகலா விட மிக மோசமான அரசியல்வாதி என டாக்டர் ராமதாஸ் குற்றம் சாட்டியுள்ளார் . இதுகுறித்து அவர் இன்று வெளியிட்டுள்ள அறிக்கையில் ; சென்னை இராதாகிருஷ்ணன் நகர் சட்டப்பேரவைத் தொகுதி இடைத்தேர்தலில் பன்னீர்செல்வம் அணியைச் சேர்ந்தவர்கள் ஜெயலலிதாவின் சவப்பெட்டியுடன் பரப்புரை மேற்கொண்டிருக்கின்றனர் . இராதாகிருஷ்ணன் நகர் தொகுதி இடைத்தேர்தலில் இதுவரை எத்தனையோ அவலங்கள் அரங்கேற்றப்பட்ட நிலையில் , அவற்றை விஞ்சும் வகையில் மிக மோசமான தரம் தாழ்ந்த செயலாக இது அமைந்துள்ளது . அதிமுகவின் இரு பிரிவுகளில் எந்த பிரிவுக்கு மக்கள் செல்வாக்கு இருக்கிறது என்பதை தீர்மானிக்கும் தேர்தலாக இராதாகிருஷ்ணன் நகர் தொகுதி இடைத்தேர்தல் கருதப்படுவதால் சசிகலா அணியினரும் , பன்னீர்செல்வம் அணியினரும் சாம , பேத , தான , தண்டம் என அனைத்து அணுகுமுறைகளையும் கடைபிடித்து வருகின்றனர் . தேர்தலில் எப்படியாவது வெற்றி பெற்றுவிட வேண்டும் என்பதற்காக சசிகலா அணியின் வேட்பாளர் தினகரன் ஓட்டுக்கு ரூ . 4000 வீதம் இதுவரை ரூ . 100 கோடி வினியோகம் செய்திருப்பதாகக் கூறப்படுகிறது . பணத்தை வைத்து அரசியல் செய்யும் தினகரனுக்கு பதிலடி தரும் வகையில் பன்னீர்செல்வம் அணியினர் ஜெயலலிதாவின் பிணத்தை வைத்து அரசியல் செய்கின்றனர் . இராதாகிருஷ்ணன் நகர் தொகுதி இடைத்தேர்தலில் கொள்கை மற்றும் கோட்பாடுகளை முன்வைத்து பிரச்சாரம் செய்வது தான் நேர்மையான செயலாக இருக்கும் . அதற்கு மாறாக ஜெயலலிதாவின் உடல் சவப்பெட்டியில் வைக்கப்பட்டிருப்பது போன்ற மாதிரியை தெருத்தெருவாக வாகனத்தில் எடுத்துச் சென்று ஜெயலலிதாவின் இறப்புக்கு நீதி கேட்பதாக பிரச்சாரம் செய்வது எந்த வகையிலும் ஏற்கத்தக்கதல்ல . இதுஜெயலலிதாவை இழிவுபடுத்தும் செயலாகும் . இத்தகைய செயல் கடுமையாக கண்டிக்கத்தக்கது . ஜெயலலிதாவுக்கு அளிக்கப்பட்ட சிகிச்சையிலும் , அவரது மரணத்திலும் ஆயிரம் மர்மங்கள் உள்ளன என்பதை மறுப்பதற்கில்லை . அந்த மர்மங்களுக்கு விடை காணும் இடம் நீதிமன்றமே தவிர தேர்தல் களம் அல்ல . ஜெயலலிதாவின் மரணத்தில் உள்ள மர்மத்திற்கு விடை சொல்ல வேண்டிய கடமையும் , பொறுப்பும் சசிகலா அணியினருக்கு எவ்வளவு இருக்கிறதோ , அதை விட பல மடங்கு கடமையும் , பொறுப்பும் பன்னீர்செல்வத்திற்கு உள்ளது . ஜெயலலிதா மருத்துவமனையில் அனுமதிக்கப்பட்ட சில நாட்களிலேயே அவருக்கு அளிக்கப்படும் சிகிச்சைகள் குறித்து அறிக்கை தாக்கல் செய்யக் கோரி சென்னை உயர்நீதிமன்றத்தில் வழக்குத் தொடரப்பட்டது . அப்போது தமிழக முதலமைச்சர் பொறுப்புகளை கவனித்து வந்த பன்னீர் செல்வம் , அவ்வாறு எந்த அறிக்கையும் தாக்கல் செய்ய இயலாது என்று அரசு தலைமை வழக்கறிஞர் மூலம் எதிர்ப்பு தெரிவிக்கச் செய்தார் . முதலமைச்சர் பதவியில் இருந்தவரை ஜெயலலிதாவின் மரணத்தில் உள்ள மர்மம் குறித்து வாயைத் திறக்காத பன்னீர்செல்வம் , பதவி விலகிய பின் இதுபற்றி சர்ச்சை எழுப்புவது கடைந்தெடுத்த அரசியல் சந்தர்ப்பவாதம் என்பதைத் தவிர வேறில்லை . ஜெயலலிதா மறைவுக்குப் பிறகு முதலமைச்சர் பதவியில் இருந்த போதும் , அந்தப் பதவியிலிருந்து விலகிய பிறகும் பன்னீர்செல்வம் கடைபிடித்து வரும் அணுகுமுறைகளை ஒப்பீடு செய்து பார்த்தால் அவர் எவ்வளவு பெரிய சந்தர்ப்பவாதி என்பது தெரியும் . அனைத்து விஷயங்களிலும் ஜெயலலிதா , சசிகலா ஆகியோரைவிட மிக மோசமான அரசியல்வாதியாகவே பன்னீர்செல்வம் இருப்பார் . அவரை சரியான நேரத்தில் மக்கள் அடையாளம் கண்டுகொள்வார்கள் . அதுவரை ஜெயலலிதா சவப்பெட்டியை வைத்து ஓட்டுக் கேட்பது போன்ற தரம் தாழ்ந்த , மலிவான அரசியலை பன்னீர்செல்வம் செய்யக்கூடாது . இவ்வாறு தெரிவித்துள்ளார் .


ஒரே நாளில் 47 கோடி ரூபாய் வசூல் செய்தது மூலம் பாகுபலி 2 படத்தின் சாதனையை அண்மையில் வெளியான திரைப்படம் ஒன்று முறியடித்துள்ளது . பாகுபலி 2 திரைப்படம் வெளியான 3வது நாளில் சுமார் 46.50 கோடி வசூலித்தது . இது தான் இந்திய திரைப்படம் ஒன்று ஒரு நாளில் செய்த அதிகபட்ச வசூல் சாதனை . இந்த நிலையில் பாகுபலி 2 திரைப்படம் வெளியாகி ஒரு ஆண்டுக்கு பிறகு அந்த சாதனையை சஞ்சு என்கிற இந்திப் படம் முறியடித்துள்ளது . பிரபல இந்தி நடிகர் சஞ்சய் தத்தின் வாழ்க்கையை மையமாக வைத்து இந்த படம் எடுக்கப்பட்டுள்ளது . சஞ்சய் தத்தாக இளம் நடிகர் ரன்பீர் கபூர் நடித்துள்ளார் . கடந்த வெள்ளிக்கிழமை வெளியான சஞ்சு திரைப்படம் முதல் நாளில் 34.75 கோடி ரூபாய் வசூல் செய்தது . இரண்டாம் நாளில் சஞ்சுவின் வசூல் 38 கோடியே 60 லட்சம் ரூபாயாக உயர்ந்தது . படம் நன்றாக இருப்பதாக வெளியான விமர்சனங்களை தொடர்ந்து 3வது நாளான ஞாயிற்றுக்கிழமை அன்று 46.71 கோடி ரூபாய் வசூல் செய்துள்ளது . இதன் மூலம் பாகுபலி திரைப்படம் ஒரு நாளில் வசூல் செய்த அதிகபட்சத் தொகையான 46.50 கோடியை சஞ்சு முறியடித்துள்ளது . மேலும் வெளியான மூன்று நாட்களில் சஞ்சு திரைப்படம் சுமார் 120 கோடி வசூல் செய்துள்ளது . இதன் மூலம் இந்த ஆண்டு வெளியான திரைப்படங்களிலேயே சஞ்சு தான் அதிக வசூலுடன் முதல் இடத்தில் உள்ளது . சல்மான் கானின் ரேஸ் 3 திரைப்படம் கூட சுமார் 106 கோடி ரூபாய் மட்டுமே முதல் மூன்று நாட்களில் வசூலித்து கொடுத்தது . பாகுபலி 2 உடன் போட்டி போட்டு நடிகர்கள் ஷாருக்கான் , சல்மான் கான் , அமீர் கான் போன்றோரால் கூட சாதனையை முறியடிக்க முடியவில்லை . ஆனால் இளம் நடிகரான ரன்பீர் கபூர் நடிப்பில் வெளியான சஞ்சு பாகுபலி 2 சாதனையை முறியடித்துள்ளது . இதன் மூலம் இந்தி திரையிலகின் சூப்பர் ஸ்டார்கள் பட்டியலில் ரன்பீர் கபூர் இணைந்துள்ளார் .


அதிமுகவின் குழப்பங்களுக்கு சசிகலாவே காரணம் என்றும் , டிடிவி தினகரனை துணை பொதுச்செயலாளர் ஆக்கியது சசிகலா செய்த முதல் தவறு என்று திவாகரன் கூறியுள்ளார் . அண்ணா திராவிடர் கழக நிறுவன தலைவர் திவாகரன் . மதுரை கோரிப்பாளையத்தில் உள்ள தேவர் சிலைக்கு இன்று மாலை அணிவித்து மரியாதை செலுத்தினார் . இதன் பின் அவர் செய்தியாளர்களைச் சந்தித்தார் . அப்போது , அதிமுகவில் இருந்து பிரிந்தவர்கள் மீண்டும் வந்து இணைய வேண்டும் என்று ஓ . பன்னீர்செல்வம் மற்றும் எடப்பாடி பழனிசாமி கூறியிருப்பதை வரவேற்கிறேன் . அதிமுகவின் குழப்பமான நிலைக்கு சசிகலாதான் காரணம் . திறமை வாய்ந்த ஒருவரை தலைவராக நியமித்திருந்தால் இதுபோன்ற பிரச்சனை வந்திருக்காது . தினகரனை துணை பொதுச்செயலாளராக நியமித்தது தவறானது . தினகரன் குழம்பிய குட்டையில் மீன் பிடிக்க பார்க்கிறார் . அமமுகவை கவனிக்காமல் அதிமுகவுடன் தினகரன் மோதல் போக்கில் ஈடுபடுவது சரியான செயல் அல்ல . இடைத்தேர்தலை நேரடியாக சந்திக்க வேண்டுமே தவிர பொதுமக்கள் மத்தியில் பீதியை ஏற்படுத்தக்கூடாது . முன்னாள் முதலமைச்சர்களான எம் . ஜி . ஆர் . , ஜெயலலிதா வகுத்துதந்த பாதையில் பயணிப்பவர்களுக்கு எங்கள் கட்சி நல்லதொரு கூடாரமாக திகழும் . நான் அதிமுகவில் இணைய மாட்டேன் . அதில் நான் பங்கு கோரவில்லை . அவர்களே பல்வேறு நெருக்கடியில் சிக்கி தவிக்கிறார்கள் . நாம் ஏன் தொந்தரவு தரவேண்டும் . நாங்கள் தனி இயக்கம் கொண்டிருக்கிறோம் . எங்களிடம் நல்லவர்கள் 2 பேர் இருந்தால்கூட போதும் என்று திவாகரன் கூறினார் .


அமைச்சர் செல்லூர் ராஜூவின் குடும்ப விழாவில் பங்கேற்று மொய் செய்யவிலை என்பதால் கடும் டார்ச்சருக்கு ஆளான மதுரை மாவட்ட மகளிர் நீதிமன்ற அரசு வழக்கறிஞர் கிறிஸ்டி தெபோராள் தனது பதவியை ராஜினாமா செய்தள்ளார் மதுரை மாவட்ட மகளிர் நீதிமன்றத்தில் அரசு வழக்கறிஞராக பணி புரிந்து வந்தவர் வக்கீல் கிறிஸ்டி தெபோராள் . இவர் திடீரென்று அரசு வக்கீல் பதவியை ராஜினாமா செய்தார் . இதன் பிறகு பெண்கள் உள்பட 100 பேருடன் , மதுரை மத்திய தொகுதி திமுக எம்எல்ஏ பி . டி . ஆர் . பழனிவேல் தியாகராஜன் , மாநகர் தெற்கு மாவட்ட செயலாளர் தளபதி ஆகியோர் முன்னிலையில் திமுகவில் சேர்ந்தார் . இது தொடர்பாக செய்தியாளர்களிடம் பேசிய கிறிஸ்டி தெபோரா , கடந்த 2011 முதல் மதுரை மாவட்ட மகளிர் நீதிமன்ற அரசு வக்கீலாக , நேர்மையாக , சிறப்பாக பணியாற்றி வருவதாக குறிப்பிட்டார் . முன்னாள் முதல்வர் ஜெயலலிதா மறைவுக்கு பிறகு என்னை நேர்மையாக செயல்பட விடாமல் அமைச்சர் செல்லூர் ராஜூ பல்வேறு நெருக்கடி கொடுத்தார் . என்றும் அவர் சுய ஆதாயம் அடையும் நோக்குடன் எனக்கு விளைவித்த இடையூறுகளை தாங்க முடியாததால் , மன வேதனை அடைந்ததாகவும் தெரிவித்தார் . அண்மையில் அமைச்சர் செல்லூர் ராஜுவின் பேரன்களுக்கு காது குத்தும் குடும்ப விழா மதுரை பாண்டிகோயிலில் நடந்தது . அதற்கு தான் மொய் செய்யவில்லை என்றும் அதனால் தன் மீது அவருக்கு கோபம் அதிகரித்துவிட்டதாகவும் தெரிவித்துள்ளார் . தொடர்ந்து பணி செய்யவிமாமல் அமைச்சர் செல்லுர் ராஜு டார்ச்சர் தருவதாகவும் அதனால் தனது அரசு வழக்கறிஞர் பதவியை ராஜினாமா செய்துவிட்டதாகவுத் கிருஸ்டி தெபோராள் தெரிவித்தார் .


பிரகாஷ் தற்போது தனது மாமாவான இசை அமைப்பாளர் ஏ . ஆர் ரஹ்மான் உடன் 25 வருடத்திற்கு முன் பாடிய பாடலை தனது ட்விட்டர் பக்கத்தில் பதிவிட்டு உள்ளார் . அதில் , தான் 3.5 வயதான போது , இசை அமைப்பாளர் ஏ . ஆர் . ரஹ்மான் தான் இந்த பாடலை பாடியதாக தெரிவித்து உள்ளார் வி பிரகாஷ் , தான் சிறு வயதாக இருக்கும் போதே ஏ . ஆர் ரஹ்மான் அவர்களுடன் இசையில் மூழ்கியவர் . இன்று பல உயரிய விருதுகளுக்கு சொந்தக்காரர் ஏ . ஆர் ரஹ்மான் . இது ஒரு பக்கம் இருக்க , தற்போது இசை அமைப்பாளர் , பாடகர் , மற்றும் நடிகர் என அனைத்திலும் வெற்றி நடைப்போட்டு வருகிறார் ஜிவி மேலும் இந்த ஆண்டு மட்டும் ஜி வி யின் மூன்று படங்கள் வெளிவர உள்ளது என்றால் பாருங்களேன் . . . . . ஒவ்வொரு ஆண்டும் ஜி . வி அடுத்தடுத்த மைல்கல்லை தொட்டு வருகிறார் . இந்நிலையில் கடந்த 25 ஆண்டுகளுக்கு முன்னதாக ஏ . ஆர் ரஹ்மான் அவர்களுக்காக தன்னுடைய மழலை குரலில் பாடிய பாடலை வெளியிட்டு நினைவினை பகிர்ந்து உள்ளார் இந்த வீடியோ தற்போது சமூக வலைத்தளத்தில் வைரலாக பரவி வருகிறது . இந்த வீடியோவில் இடம் பெற்று உள்ள ஜி வி பார்ப்பதற்கு அவ்வளவு அழகாக , திறமையாக பாடுவதை பார்க்கும் போது அனைவருக்கும் ஒரு விதமான மகிழ்ச்சியை ஏற்படுத்தி உள்ளது . . . இன்னொரு புறம் இசை புயல் ஏ ஆர் ரஹ்மான் , வாலிப வயதில் எப்படி உள்ளார் என்பதை பார்த்த அவருடைய ரசிகர்கள் . . . அவருக்கு வாழ்த்து தெரிவித்து வருகின்றனர் . மேலும் ஏ . ஆர் ரஹ்மானா இது என்று ஆச்சர்யமாக பார்த்து வருகின்றனர் . இன்று உலகம் முழுவதும் கொடி கட்டிக்பறக்கும் இசைபுயல் ஏ . ஆர் ரஹ்மானின் சொந்த ஊர் வேலூர் மாவட்டம் குடியாத்தம் என்பது குறிப்பிடத்தக்கது .


பிரபல காமெடி நடிகர் , தாடி பாலாஜியின் மனைவி நித்யா பொது மக்கள் நலனுக்காக எடுத்துள்ள ஒரு முயற்சி அனைவர் மத்தியிலும் பாராட்டுக்களை பெற்று வருகிறது . இந்த வாரம் முழுவதும் சாலை விழிப்புணர்வு வாரமாக கொண்டாடப்பட்டு வருவதை முன்னிட்டு பொதுமக்களுக்கு இலவச தலைகவசம் வழங்கபட்டது . இதன் ஒருபகுதியாக சென்னை அண்ணாசாலையில் உள்ள ரேயான் தலைகவசம் விற்பனை செய்யும் நிறுவனம் மற்றும் போக்குவரத்துக் காவல்துறை இணைந்து தலைகவசம் அணிவதின் முக்கியத்துவத்தை பொதுமக்களுக்கு எடுத்துக்கூறினர் மேலும் அப்பகுதியில் தலைகவசம் அணியாமல் சென்ற வாகன ஓட்டிகளுக்கு இலவசமாக தலைகவசம் வழங்கப்பட்டது . பின்பு செய்தியாளர்களிடம் பேசிய ரேயான் நிறுவனத்தின் தலைவர் தலைகவசம் அணியாமல் இருசக்கர வாகனத்தில் சென்று விபத்தில் மரணமடைந்தவர்களின் எண்ணிக்கை அதிகரித்து வருவதாகவும் . போக்குவரத்து காவல்துறையினர் பல வழிகளில் பொதுமக்களிடம் விழிப்புணர்வை ஏற்படுத்தி வருவதாகவும் ஆனாலும் பலர் சாலை விதிகளை மதிக்காமலும் , தலைகவசம் அணியாமலும் செல்வதாகவும் அவர் தெரிவித்தார் . எனவே தங்கள் கடையில் அனைத்து தரப்பினரும் பயபன்டுத்தும் வகையில் பலவித மாடல்களுடன் தலைகவசம் குறைந்த விலைகளில் கிடைக்கும் என்று கூறிய அவர் பொதுமக்கள் வாங்கி பயன்பெறுமாறு கேட்டுக் கொண்டார் . மேலும் இந்த நிகழ்ச்சியின் ஒருங்கிணைப்பாளராக இருந்தவர் தாடி பாலாஜியின் மனைவி நித்யா தானாம் . இவர் எடுத்துள்ள இந்த முயற்சிக்கு பலர் தங்களுடைய வாழ்த்துக்களை தெரிவித்து வருகின்றனர் .


மறைந்த முதலமைச்சர் ஜெயலலிதா மற்றும் சசிகலா ஆகியோர் ஓய்வெடுக்கும் கோடநாடு பங்களாவில் அவர்களது அறையின் சுவர்களை ஸ்கேன் செய்து உள்ளே எதுவும் புதைக்கப்பட்டிருக்கிறதா என சோதனை நடத்த வருமான வரித்துறையினர் திட்டமிட்டுள்ளனர் . சசிகலாவின் உறவினர்களுக்கு சொந்தமான பல இடங்களில் கடந்த 9 ஆம் தேதி முதல் வருமான வரித்துறையினர் ரெய்டு நடத்தினர் . சென்னை , தஞ்சை , மன்னார்குடி , நாமக்கல் , திருச்சி , கோவை , கோடநாடு உள்ளிட்ட , 187 இடங்களில் 1800 அதிகாரிகள் நடத்திய இந்த சோதனையில் கோடிக்கணக்கான ரூபாய் மதிப்புள்ள சொத்து ஆவணங்கள் கைப்பற்றப்பட்டதாக கூறப்படுகிறது . கணக்கில் வராத தங்கம் மற்றும் வைர நகைகளும் கண்டுபிடிக்கப்பட்டதாக தகவல் வெளியாகி உள்ளது . சென்னை ஈக்காட்டுதாங்கலில் உள்ள ஜெயா டி . வி . அலுவலகம் , அதன் தலைமை செயல் அதிகாரியும் , சசிகலாவின் அண்ணன் மகனுமான விவேக்கின் மகாலிங்கபுரம் வீடு , அலுவலகம் , அவரது சகோதரி கிருஷ்ணபிரியாவின் வீடு , சென்னையை அடுத்த படப்பையில் உள்ள மிடாஸ் மதுபான ஆலை ஆகிய இடங்களில் நேற்று 5 - வது நாளாக வருமான வரி அதிகாரிகள் சோதனை நடத்தினார்கள் . ஜெயா டிவி உள்ளிட்ட பல்வேறு இடங்களில் சோதனை நேற்று நிறைவு பெற்ற நிலையில் கோடநாட்டில் உள்ள கர்சன் எஸ்டேட்டில் 6வது நாளாக இன்றும் சோதனை நடைபெற்று வருகிறது . எஸ்டேட்டின் மேலாளர் நடராஜனிடம் கடந்த 3 நாட்களாக அதிகாரிகள் துருவி துருவி விசாரித்து வருகின்றனர் . இதனிடையே கோடநாடு எஸ்டேட்டில் ஜெயலலிதாவும் , சசிகலாவும் மட்டும் பயன்படுத்திய அறையை சோதனையிட வருமான வரித்துறை அதிகாரிகள் திட்டமிட்டுள்ளனர் . அதற்காக சுவர்களை ஸ்கேன் செய்யும் நவீன கருவிகளுடன் காத்திருக்கும் அதிகாரிகள் , மேலிட அனுமதி கிடைத்தவுடன் சோதனையை தொடங்குவார்கள் என எதிர்ப்க்கப்படுகிறது . கடந்த ஏப்ரல் மாதம் 24 ஆம் தேதி கோடநாடு எஸ்டேட்டுக்குள் புதையல் இருப்பதாகவும் , அதைக் கைப்பற்ற மர்ம கும்பல் ஒன்று உள்ளே நுழைய முயற்சி செய்தபோது ஓம் பகதூர் என்ற காவலாளி கொலை செய்யப்பட்டார் . இந்நிலையில் வருமான வரித்துறையினரே கோடநாடு எஸ்டேட் பங்களாவின் சுவர்களை ஸ்கேன் செய்து பார்க்க முடிவு செய்திருப்பது அதிர்ச்சியை ஏற்படுத்தியுள்ளது .


தன்னைக் கண்டு பாஜக தேசிய தலைவர் அமித் ஷா பயப்படுவதாக கர்நாடக முதல்வர் சித்தராமையா தெரிவித்துள்ளார் . கடந்த 2014ம் ஆண்டு மத்தியில் ஆட்சியமைத்ததற்கு பிறகு நடந்த சட்டமன்ற தேர்தல்களில் , பஞ்சாபை தவிர மற்ற அனைத்து மாநிலங்களிலும் பாஜக ஆட்சியமைத்துவிட்டது . அடுத்ததாக கர்நாடகாவையும் கைப்பற்ற பாஜக தீவிர முயற்சிகளை எடுத்துவருகிறது . கர்நாடகாவில் ஆட்சியமைக்க வேண்டும் என்ற முனைப்பில் காங்கிரஸும் பாஜகவும் மிக தீவிரமாக உள்ளன . அதற்காக பாஜக சார்பில் தேசிய தலைவர் அமித் ஷா , பிரதமர் மோடி ஆகியோரும் காங்கிரஸ் சார்பில் அக்கட்சியின் தேசிய தலைவர் ராகுல் காந்தியும் தீவிர பிரசாரங்களை மேற்கொண்டு வருகின்றனர் . இந்நிலையில் , மைசூரில் செய்தியாளர்களிடம் பேசிய அம்மாநில முதல்வர் சித்தராமையா , பாஜக தேசிய தலைவர் அமித் ஷா , அவருக்கு பிடித்தமான இடங்களுக்கு செல்லலாம் . அது அவரது விருப்பம் . அதற்கு எந்த தடையும் இல்லை . ஆனால் , அவர் நான் செல்லும் இடங்களுக்கு எல்லாம் வந்துகொண்டிருக்கிறார் . என்னை கண்டு அமித் ஷாவுக்கு அச்சம் ஏற்பட்டுள்ளது . அதனால்தான் நான் செல்லும் இடங்களுக்கெல்லாம் அவர் பின்தொடர்ந்து வருகிறார் . நான் இந்து அல்ல என்று அமித் ஷார் கூறியிருக்கிறார் . என்னை கண்டு பயப்படுவதால்தான் என்னைப்பற்றி இல்லாததையும் பொல்லாததையும் கூறிவருகிறார் என சித்தராமையா தெரிவித்தார் .


கடந்த சில நாட்களில் ' கடைக்குட்டி சிங்கம் ' என்று ரசிகர்களால் அழைக்ககூடிய நடிகர் கார்த்தி சமூக வலைதளங்களில் தனது விவசாயம் சார்ந்த புகைப்படங்களை வெளியிட்டு ரசிகர்களிடையே மிகப்பெரிய தாக்கத்தை ஏற்படுத்தி உள்ளார் . கார்த்தி சென்ற வாரம் தனது குடும்பத்துடன் செங்கல்பட்டில் உள்ள வேணுகோபால் என்பவற்றின் விளைநிலங்களுக்கு சென்றுள்ளார் . அங்கு விளைநிலங்களில் விவசாயம் செய்து வருகிறார் . இவர் தனது முயற்சி பற்றி மிகவும் பெருமையாக கூறுகிறார் . இவரின் முக்கிய குணநலன்களை பார்த்து வியந்து போன நடிகர் கார்த்தி தனது உறவுகளுடன் செங்கல்பட்டு சென்றுள்ளார் . நடிகர் கார்த்தி தனது புதுமையான அனுபவங்களை பகிர்ந்துள்ளார் . இயற்கை விவசாயத்தை பார்த்து பல புதுமையான விஷயங்கள் கற்றுக்கொண்டேன் . இது எனது வாழ்க்கையில் மறக்கமுடியாத சில அர்த்தங்களை தந்தது . நமது ஆணிவேரான விவசாயத்தை அனைவரும் காப்போம் . அங்கே கிடைத்த இயற்கையான காற்று , அங்கு சந்தித்த மனிதர்கள் , கால்நடை , கோழி அனைத்து காட்சிகளும் கண்முன் வந்து செல்கின்றன . ஒவ்வொருவரும் கட்டாயம் இங்கு வந்து பல விஷயங்களையும் கற்றுக்கொள்ளவேண்டும் . மெக்கானிக்கல் இஞ்சினீயரான வேணுகோபால் இயற்கை விவசாயத்தின் மீது ஏற்பட்ட ஈர்ப்பால் வேளாண்மை தொழிலை பேரார்வத்துடனும் நம்பிக்கையோடும் தனது விளைநிலங்களில் விவசாயம் செய்துவருகிறார்இந்த விளைநிலத்தின் உரிமையாளரான வேணுகோபால் , நடிகர் கார்த்தி பற்றி கூறினார் . நான் ஆனந்தவள்ளி பள்ளியில் விவசாயம் சார்ந்த பணிகளை குழந்தைகளுக்கு கற்று தருகிறேன் . அப்பள்ளியின் தாளாளர் , நடிகர் கார்த்தியின் குடும்பம் வந்து உங்களிடம் விவசாயம் பற்றி தெரிந்துகொள்ளவேண்டும் விரும்புகின்றனர் என்று கூறினார் . மறுநாளே கார்த்தி சார் குடும்பத்தாரிடம் தொடர்பு கொண்டு அவர்களை என் பண்ணைக்கு அழைத்தேன் . கார்த்தி சாரை பார்த்தவுடன் மிகவும் மகிழ்ச்சி அடைந்தேன் . அவர் மிகுந்த ஈடுபாடுடன் சின்ன சின்ன விஷயங்களை கூட பொறுமையாக கேட்டு தெரிந்து கொண்டார் . அவர்கள் குடும்பத்துடன் இங்கு வந்தது எனக்கு பேரின்பமாக இருந்தது . அவரின் வேலைப்பளுவிற்கு இடையில் இங்கு வந்தது பாரட்ட வேண்டியவையாகும் . பல மக்கள் இந்த இடத்திற்கு வருகிறார்கள் . இயற்கைக்கு மாறாக செயற்கை பொருட்களை பயன்படுத்தினால் ஆபத்து நமக்குதான் என்பதை உணர வேண்டும் . எனவே செயற்கையானவற்றை தவிர்த்து இயற்கை தரும் பலன்களை பற்றி தெரிந்து கொண்டு அதன்படி வாழ முயற்சிசெய்வோம் .


ஐ . எஸ் . எல் . கால்பந்து போட்டியில் சென்னை - ஜாம்ஷெட்பூர் இடையே நடைப்பெற்ற விறுவிறுப்பான ஆட்டம் 1 - 1 என்ற கோல் கணக்கில் சமனில் முடிந்தது . பத்து அணிகள் பங்கேற்றுள்ள 4 - வது இந்தியன் சூப்பர் லீக் ( ஐ . எஸ் . எல் . ) கால்பந்து திருவிழாவில் லீக் சுற்று இறுதி கட்டத்தை நெருங்கி உள்ளது . இதில் சென்னை நேரு மைதானத்தில் நேற்றிரவு நடந்த 76 - வது லீக் ஆட்டத்தில் முன்னாள் சாம்பியன் சென்னையின் எப் . சி - ஜாம்ஷெட்பூர் அணிகள் மோதின . இதில் , சென்னை வீரர்கள் வசம்தான் பந்து அதிக நேரம் இருந்தது . ஆனால் , தடுப்பாட்டத்தை மேற்கொண்ட ஜாம்ஷெட்பூர் வீரர்கள் , கோல் வாங்கிவிடக் கூடாது என்பதில் கவனமுடன் செயல்பட்டதால் சென்னை அணியின் பல முயற்சிகள் தடுக்கப்பட்டன . 32 - வது நிமிடத்தில் ஜாம்ஷெட்பூர் வீரர் வெலிங்டன் பிரியோரி கோல் அடித்து , இது இந்த சீசனில் அடிக்கப்பட்ட 200 - வது கோல் ஆகும் . பதிலடி கொடுக்க சென்னை வீரர்கள் தீவிரம் காட்டினர் . அகஸ்டோ , செரனோ , மைல்சன் அடித்த ஷாட்டுகள் கம்பத்தை விட்டு விலகி சென்றன . 88 - வது நிமிடம் வரை சென்னை அணியினரால் ஒரு பந்தை கூட துல்லியமாக இலக்கை நோக்கி அடிக்க முடியாத அளவுக்கு ஜாம்ஷெட்பூர் அணியின் தடுப்பு அரண் வலுவாக இருந்தது . ஆனால் , 89 - வது நிமிடத்தில் சென்னை அணி கார்னரில் இருந்து மிஹெலிக் உதைத்த ஷாட்டை , சக வீரர் முகமது ரபி தலையால் முட்டி கோலாக்கினார் . முடிவில் இந்த ஆட்டம் 1 - 1 என்ற கணக்கில் கோல் சமனில் முடிந்தது . இதுவரை சென்னை அணி 16 ஆட்டங்களில் விளையாடி 8 வெற்றி , 4 டிரா , 4 தோல்வி என்று 28 புள்ளிகளுடன் 3 - வது இடத்தில் உள்ளது . ஜாம்ஷெட்பூர் அணி 7 வெற்றி , 5 டிரா , 4 தோல்வியுடன் 26 புள்ளிகளை பெற்று 4 - வது இடத்தில் இருக்கிறது .


ஈஎஸ்பிஎன் கிரிக்இன்ஃபோ - 2017 விருதுகளில் , சிறந்த பேட்ஸ் உமனுக்கான விருதை இந்தியாவின் ஹர்மன்பிரீத் கௌர் வென்றுள்ளார் . அவரோடு இந்தியாவின் குல்தீப் யாதவ் , யுவேந்திர சாஹல் ஆகியோரும் விருது வென்றுள்ளனர் . ஈஎஸ்பிஎன் கிரிக்கெட் விருதுகளுக்கு தகுதியானவர்களை முன்னாள் கிரிக்கெட் வீரர்கள் அடங்கிய 18 பேர் கொண்ட குழு தேர்வு செய்தது . அதன்படி , ஈஎஸ்பிஎன் கிரிக்இன்ஃபோ - 2017 விருதுகளில் , மொத்தம் 12 விருதுகள் வழங்கப்பட்ட நிலையில் , அதிகபட்சமாக இந்தியா மூன்று விருதுகளை வென்றுள்ளது . மகளிர் உலகக் கோப்பை கிரிக்கெட்டில் இறுதி ஆட்டம் வரை முன்னேறிய இந்திய அணியில் ஹர்மன்பிரீத் கௌ சிறப்பாகச் செயல்பட்டார் . ஆஸ்திரேலியாவுக்கான அரையிறுதியில் அவர் தனது தனிப்பட்ட அதிகபட்சமாக 171 ஓட்டங்கள் விளாசியதன் அடிப்படையில் அவருக்கு சிறந்த பேட்ஸ் உமன் விருது வழங்கப்பட்டது . வலது கை லெக் பிரேக் பந்துவீச்சாளரான யுவேந்திர சாஹல் , பெங்களூரில் நடைபெற்ற இங்கிலாந்துக்கு எதிரான டி20 ஆட்டத்தில் 25 ஓட்டங்களுக்கு 6 விக்கெட்டுகள் வீழ்த்தியதன் பேரில் சிறந்த டி20 பந்துவீச்சாளர் விருதை வென்றுள்ளார் . ஆஸ்திரேலியாவுக்கு எதிரான டெஸ்ட் தொடரில் முதல் முறையாக களம் கண்ட குல்தீப் யாதவ் , 2017 - ல் மூன்று ஃபார்மட்டிலுமாக 43 விக்கெட்டுகள் வீழ்த்தியதன் அடிப்படையில் , சிறந்த அறிமுக வீரர் விருதை தட்டிச் சென்றார் . சிறந்த கேப்டன் விருது , உலகக் கோப்பை வென்ற இங்கிலாந்தின் மகளிர் அணி கேப்டனான ஹீதர் நைட்டுக்கு வழங்கப்பட்டது . சிறந்த பந்துவீச்சு வீராங்கனையாக இங்கிலாந்தின் அன்யா ஷ்ருப்சோல் தேர்வானார் . சிறந்த டெஸ்ட் பேட்ஸ்மேனாக ஆஸ்திரேலியாவின் ஸ்டீவ் ஸ்மித் , சிறந்த டெஸ்ட் பெüலராக சகநாட்டவர் நாதன் லயன் தேர்வாகினர் . டி20 பேட்ஸ்மேனாக மேற்கிந்தியத் தீவுகளின் எவின் லீவிஸிம் , சிறந்த ஒருநாள் பேட்ஸ்மேன்களாக பாகிஸ்தானின் ஃபகார் ஜமான் , முகமது ஆமிரும் தேர்வாகினர் .


தொடர்ச்சியாக தோல்விகளை சந்தித்துவரும் ஆஸ்திரேலிய அணியை சரிவிலிருந்து மீட்க தடை விதிக்கப்பட்ட ஸ்மித் மற்றும் வார்னரை மீண்டும் அணியில் சேர்க்க ஆஸ்திரேலிய கிரிக்கெட் வாரியம் முடிவு செய்துள்ளதாக தகவல்கள் வெளியாகியுள்ளன . இந்த ஆண்டின் தொடக்கத்தில் தென்னாப்பிரிக்காவுக்கு எதிரான டெஸ்ட் தொடரின்போது பந்தை சேதப்படுத்திய விவகாரத்தில் ஆஸ்திரேலிய அணியின் முக்கியமான வீரர்களான ஸ்மித் மற்றும் வார்னருக்கு ஓராண்டு தடை விதிக்கப்பட்டது . ஸ்மித் மற்றும் வார்னருக்கு விதிக்கப்பட்ட தண்டனை மிகப்பெரிய தண்டனை என பல கிரிக்கெட் வீரர்கள் கருத்து தெரிவித்தனர் . ஸ்மித் மற்றும் வார்னர் ஆகிய இரு முக்கிய வீரர்கள் அணியில் இல்லாதது அந்த அணிக்கு பெரும் பாதிப்பை ஏற்படுத்தியது . திடீரென இரு நட்சத்திர வீரர்கள் அணியில் இல்லாததால் அந்த அணி புதிய கேப்டனின் கீழ் திணறிவருகிறது . இங்கிலாந்து , பாகிஸ்தான் ஆகிய அணிகளுக்கு எதிராக தோல்வியை தழுவிய ஆஸ்திரேலிய அணி , தென்னாப்பிரிக்காவுக்கு எதிராகவும் சொதப்பிவருகிறது . இந்நிலையில் தென்னாப்பிரிக்க தொடருக்கு அடுத்து ஆஸ்திரேலியாவிற்கு சுற்றுப்பயணம் செல்லும் இந்திய அணியுடன் அந்த அணி மோதுகிறது . ஆஸ்திரேலியாவிற்கு செல்லும் இந்திய அணி 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் ஆடுகிறது . ஸ்மித் மற்றும் வார்னர் இல்லாமல் இந்திய அணியை எதிர்கொள்வது ஆஸ்திரேலிய அணிக்கு பாதிப்பாக அமையும் . எனவே இந்திய தொடருக்கு முன்னதாக ஸ்மித் மற்றும் வார்னரை மீண்டும் அணியில் சேர்க்க அந்நாட்டு கிரிக்கெட் வாரியம் பரிசீலித்துவருகிறது . கிரிக்கெட் வாரிய அதிகாரி கெவின் ராபர்ட்ஸ் கூறும்போது , ' ' வார்னர் , ஸ்மித் மீதான தடையை நீக்க கிரிக்கெட் வீரர்கள் அமைப்பு கோரிக்கை வைத்துள்ளது . அது பரிசீலிக்கப்படும் . வீரர்களின் உணர்வுகளுக்கு மதிப்பளிக்கப்படும்” என்று கூறியுள்ளார் . இதனால் இந்திய தொடர் தொடங்குவதற்குள் அவர்கள் மீதான தடை விலக்கிக்கொள்ளப்படும் என்று கூறப்படுகிறது .


தேசிய அளவிலான கூடைப்பந்துப் போட்டியின் ஆடவர் பிரிவில் ஐஓபி அணியும் , மகளிர் பிரிவில் செகந்திராபாத் - தெற்கு மத்திய ரயில்வே அணியும் வாகைச் சூடின . மைதானத்தில் 52 - ஆவது ஆடவர் நாச்சிமுத்து கௌண்டர் நினைவுக் கோப்பை , 16 - ஆவது மகளிர் சி . ஆர் . ஐ . பம்ப்ஸ் கோப்பைக்கான தேசிய அளவிலான கூடைப்பந்துப் போட்டிகள் கடந்த 26 - ஆம் தேதி தொடங்கின . இதில் , இறுதி ஆட்டத்தை கோவை சக்தி குழுமத் தலைவர் எம் . மாணிக்கம் தொடக்கி வைக்க நேற்று நடைபெற்ற ஆடவர் இறுதி ஆட்டத்தில் சென்னை வருமான வரித் துறை அணியும் , இந்தியன் ஓவர்சீஸ் வங்கி அணியும் எதிர்கொண்டன . இதில் இந்தியன் ஓவர்சீஸ் வங்கி அணி 82 - 72 என்ற புள்ளிகள் கணக்கில் சென்னை வருமான வரித் துறை அணியை வீழ்த்தி வாகைச் சூடியது . ஆடவர் பிரிவில் முதலிடம் பிடித்த இந்தியன் ஓவர்சீஸ் வங்கி அணிக்கு ரூ . 1 இலட்சத்துடன் நாச்சிமுத்து கௌண்டர் சுழற்கோப்பையும் , இரண்டாவது இடம் பிடித்த சென்னை வருமான வரித் துறை அணிக்கு ரூ . 50 ஆயிரத்துடன் நா . மகாலிங்கம் கோப்பையும் வழங்கப்பட்டன . அதேபோன்று மகளிர் பிரிவு இறுதி ஆட்டத்தில் செகந்திராபாத் - தெற்கு மத்திய ரயில்வே அணி 83 - 57 என்ற புள்ளிகள் கணக்கில் சத்தீஸ்கர் மாநில அணியை வீழ்த்தி வாகைச் சூடியது . மகளிர் பிரிவில் வெற்றி பெற்ற செகந்திராபாத் - தெற்கு மத்திய ரயில்வே அணிக்கு ரூ . 50 ஆயிரத்துடன் சி . ஆர் . ஐ . பம்ப்ஸ் சுழற்கோப்பையும் , இரண்டாவது இடம் பிடித்த சத்தீஸ்கர் மாநில அணிக்கு ரூ . 25 ஆயிரத்துடன் சுழற்கோப்பையும் வழங்கப்பட்டன . மகளிர் பிரிவில் , சத்தீஸ்கர் மாநில அணியைச் சேர்ந்த மேகா சிங் சிறந்த வீராங்கனையாகத் தேர்வு செய்யப்பட்டார் . இறுதி ஆட்டத்தில் வென்ற அணிகளுக்கு கோவை மாநகராட்சி ஆணையர் டாக்டர் க . விஜயகார்த்திகேயன் கோப்பைகளை வழங்கினார் . ராஜ் சத்யன் , மாவட்ட கூடைப்பந்து சங்க தலைவர் ஜி . செல்வராஜ் ஆகியோர் பங்கேற்றனர் .


தமிழகத்தில் 20 தொகுதிகளுக்கான இடைத்தேர்தல் எப்போது நடந்தாலும் அவை அத்தனையிலும் மக்கள் நீதி மய்யம் கண்டிப்பாக போட்டியிடும் என்று அதன் தலைவர் கமல் தெளிவாக அறிவித்திருக்கிறார் . நேற்று தேனாம்பேட்டையில் நடந்த தனியார் நிகழ்ச்சி ஒன்றில் கலந்துகொண்ட கமல் நிகழ்ச்சியின் முடிவில் நிருபர்களைச் சந்தித்தபோது இதைத் தெரிவித்தார் . ‘இடைத்தேர்தலில் ஒதுங்கி இருந்துவிட்டு பொதுத்தேர்தல்வரை காத்திருக்கவேண்டிய அவசியம் எங்களுக்கு இல்லை . தேர்தல் எவ்வளவு சீக்கிரம் வந்தாலும் அதை எதிர்கொள்ள முழுவீச்சுடன் நாங்கள் தயாராகவே உள்ளோம்’ என்ற கமல் அடுத்து ராஜபக்ஷே பதவி ஏற்பது கேட்கப்பட்டபோது மட்டும் வழக்கம்போல கொஞ்சம் தானும் குழம்பி மற்றவர்களையும் குழப்பினார் . ' இலங்கையின் புதிய பிரதமராக பதவியேற்றுள்ள ராஜபக்சேவை நான் வரவேற்கவில்லை . இருந்தாலும் முன்பு போல அவர் செயல்படமாட்டார் என நம்புகிறேன் . மற்ற நாட்டு அரசியல் விவகாரத்தில் நாம் குறுக்கீடு செய்ய கூடாது . இருந்தாலும் முன்பு செய்ததை தற்போதும் செய்வார்கள் என எண்ண வேண்டாம் . தமிழர்களுக்கு நல்லது பண்ணமாட்டார் என நாம் நினைக்கவேண்டாம்’ என்றார் கமல் . ’அதாவது ராஜபக்ஷே நல்லவர் இல்லை . ஆனா அவர் நல்லவரா இருந்தா நல்லாருக்குமோன்னு தோணுது’ என்பது போல இதைப்புரிந்துகொண்டுவிட்டு கடந்துசென்றுவிடவேண்டியதுதான் .


பாகிஸ்தானின் இரண்டு சிறுவர்கள் , வாசிம் அக்ரம் மற்றும் வார்னேவையே தங்களது பவுலிங்கால் மிரட்டியுள்ளனர் . ஹசன் அக்தர் என்ற 6 வயது சிறுவன் மிகத்துல்லியமாகவும் வேகப்பந்து வீசிய வீடியோ கடந்த ஜனவரி மாத கடைசியிலிருந்து டுவிட்டரில் வைரலானது . < blockquote class = " twitter - tweet " data - lang = " en " > < p lang = " en " dir = " ltr " > I just recieved this video and don’t know about this brilliant kid , want to know your thoughts abt this terrific bowling . < a href = " https : / / twitter . com / wasimakramlive ? ref _ src = twsrc % 5Etfw " > @ wasimakramlive < / a > < a href = " https : / / twitter . com / shoaib100mph ? ref _ src = twsrc % 5Etfw " > @ shoaib100mph < / a > < a href = " https : / / twitter . com / iramizraja ? ref _ src = twsrc % 5Etfw " > @ iramizraja < / a > < a href = " https : / / twitter . com / SAfridiOfficial ? ref _ src = twsrc % 5Etfw " > @ SAfridiOfficial < / a > < a href = " https : / / t . co / 8JPRQNHlfj " > pic . twitter . com / 8JPRQNHlfj < / a > < / p > & mdash ; Faizan Ramzan ( @ faizanramzank ) < a href = " https : / / twitter . com / faizanramzank / status / 968577555593822208 ? ref _ src = twsrc % 5Etfw " > February 27,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > அந்த வீடியோவை பார்த்த வாசிம் அக்ரம் , அந்த சிறுவனின் பவுலிங் திறமையை டுவிட்டரில் பாராட்டியிருந்தார் . < blockquote class = " twitter - tweet " data - lang = " en " > < p lang = " en " dir = " ltr " > Where is this boy ? ? ? We have serious talent flowing through the veins of our nation and no platform for these kids to be discovered . It’s time we do something about it < a href = " https : / / twitter . com / hashtag / TheFutureOfCricketIsWithOurYouth ? src = hash & amp ; ref _ src = twsrc % 5Etfw " > # TheFutureOfCricketIsWithOurYouth < / a > < a href = " https : / / t . co / ybzd5ASeTx " > https : / / t . co / ybzd5ASeTx < / a > < / p > & mdash ; Wasim Akram ( @ wasimakramlive ) < a href = " https : / / twitter . com / wasimakramlive / status / 968733106176970754 ? ref _ src = twsrc % 5Etfw " > February 28,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > வாசிம் அக்ரமையே வேகப்பந்து வீச்சில் மிரட்டிய அந்த சிறுவனுக்கு பாகிஸ்தான் ஊடகங்கள் , குட்டி வாசிம் அக்ரம் என பெயரிட்டுள்ளனர் . அந்த சிறுவன் பந்து வீசும் ஸ்டைல் , வாசிம் அக்ரமை போன்றே இருக்கிறது . தற்போது அந்த சிறுவனுக்கு வாசிம் அக்ரம் பயிற்சியளித்து வருகிறார் . < blockquote class = " twitter - tweet " data - lang = " en " > < p lang = " en " dir = " ltr " > Really enjoyed myself spending quality time with Hasan , young sensation from Chichawatni . Unbelievable skills at his age remember that he is only six and a half . < a href = " https : / / twitter . com / hashtag / brightfuture ? src = hash & amp ; ref _ src = twsrc % 5Etfw " > # brightfuture < / a > < a href = " https : / / t . co / MDqYS3NJUZ " > pic . twitter . com / MDqYS3NJUZ < / a > < / p > & mdash ; Wasim Akram ( @ wasimakramlive ) < a href = " https : / / twitter . com / wasimakramlive / status / 978164897195446272 ? ref _ src = twsrc % 5Etfw " > March 26,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > அதேபோல் , பாகிஸ்தானின் குவெட்டா நகரை சேர்ந்த மற்றொரு சிறுவன் அலி மிகால் கான் . இந்த சிறுவன் ஸ்பின் பவுலிங்கில் மிரட்டுகிறார் . இந்த சிறுவனுக்கு ஜூனியர் ஷேன் வார்னே என பெயரிட்டுள்ளனர் . இந்த சிறுவன் லெக் ஸ்பின் போடும் விதம் , மிகப்பெரிய லெக் ஸ்பின்னர்களையே கவர்ந்துவிடும் . < blockquote class = " twitter - tweet " data - lang = " en " > < p lang = " en " dir = " ltr " > < a href = " https : / / twitter . com / hashtag / ShaneWarne ? src = hash & amp ; ref _ src = twsrc % 5Etfw " > # ShaneWarne < / a > & # 39 ; s replica in < a href = " https : / / twitter . com / hashtag / Quetta ? src = hash & amp ; ref _ src = twsrc % 5Etfw " > # Quetta < / a > . . . . six year old < a href = " https : / / twitter . com / hashtag / AliMekail ? src = hash & amp ; ref _ src = twsrc % 5Etfw " > # AliMekail < / a > plays cricket . . . . and successfully copies < a href = " https : / / twitter . com / hashtag / Shane ? src = hash & amp ; ref _ src = twsrc % 5Etfw " > # Shane < / a > Warne while bowling < a href = " https : / / t . co / MRTMhgdkQi " > pic . twitter . com / MRTMhgdkQi < / a > < / p > & mdash ; Syed Ali Shah ( @ alishahjourno ) < a href = " https : / / twitter . com / alishahjourno / status / 977515174331604992 ? ref _ src = twsrc % 5Etfw " > March 24,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > இந்த சிறுவன் ஸ்பின் பவுலிங் போட்டும் வீடியோவை டுவிட்டரில் பார்த்த ஷேன் வார்னே , அந்த சிறுவனை புகழ்ந்துள்ளார் . < blockquote class = " twitter - tweet " data - lang = " en " > < p lang = " en " dir = " ltr " > Absolutely fantastic , blown away on how good the ball comes out of your hand , especially at the age of only 6 - well done and keep up the great work . One tip - get that bowling arm a little higher ! < a href = " https : / / t . co / 54A9DgrL6H " > https : / / t . co / 54A9DgrL6H < / a > < / p > & mdash ; Shane Warne ( @ ShaneWarne ) < a href = " https : / / twitter . com / ShaneWarne / status / 977867848826654720 ? ref _ src = twsrc % 5Etfw " > March 25,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


ஒருநாள் கூத்து திரைப்படத்தின் மூலம் , தமிழ் சினிமாவில் அறிமுகமானவர் மதுரை பொண்ணு நடிகை நிவேதா பெத்துராஜ் . இந்த படத்தை தொடர்ந்து உதயநிதிக்கு ஜோடியாக ' பொதுவாக எம்மனசு தாகம் ' படத்தில் நடித்தார் . தமிழ் மட்டும் இன்றி தற்போது தெலுங்கு திரைப்படத்திலும் கவனம் செலுத்தி வருகிறார் . விரைவில் இவர் நடிகர் ஜெயம் ரவியுடன் நடித்துள்ள ' டிக் டிக் டிக் ' திரைப்படம் வெளியாக உள்ளது . நிர்வாண வீடியோ சர்ச்சைஃ இந்நிலையில் கடந்த ஆண்டு கோலிவுட் திரையுலகத்தை அதிரவைத்த ' சுசி லீக்சில் ' இந்த நடிகையும் சிக்கினார் . நிவேதா பெத்துராஜ் நிர்வாணமாக இருப்பது போன்ற ஒரு வீடியோ வெளியாகி இவருடைய வளர்ச்சிக்கு முட்டுக்கட்டை போட்டது என்பது குறிப்பிடத்தக்கது . பாலியல் தொந்தரவுஃ தற்போது இவர் ஒரு செல்பி வீடியோவை வெளியிட்டுள்ளார் . அதில் உங்கள் குழந்தைகளை கவனமாக பார்துக்கொள்ளுங்கள் , குழந்தையாக இருக்கும் போது பலர் பாலியல் சீண்டலுக்கு ஆளாகின்றனர் . குறிப்பாக நான் . . . என கூறியள்ளார் . இப்படி குழந்தைகளிடம் அவர்கள் தவறாக நடந்துக்கொள்ளும் போது . . . அது சரியா , தவறா , என்ன நடக்கிறது என்று குழந்தைகளுக்கு ஒன்றும் தெரிவதில்லை . இதனால் குழந்தைகளின் மீதான பாலியல் தொந்தரவுகள் அதிகமாக இருக்கிறது என்றும் இது பெரும்பாலும் நெருங்கிய உறவினர்களால் தான் நேர்கிறது என்றும் கூறியுள்ளார் . ஆஷிபாஃ மேலும் சமீபத்தில் கொடூரமாக பாலியல் வன்புணர்வு செய்யப்பட்டு , துடிக்க துடிக்க கொலைசெய்யப்பட்ட 8 வயது குழந்தை ஆசிபாவை மனதில் கொண்டு இந்த வீடியோவை வெளியிட்டுள்ளார் நிவேதா பெத்துராஜ் .


அடுத்தாண்டு ரஷியாவில் நடைபெற இருக்கும் உலகக் கோப்பை கால்பந்து போட்டியில் கலந்து கொள்ள கோஸ்டா ரிகா அணி தகுதிப் பெற்றுள்ளது . அடுத்தாண்டு ரஷியாவில் நடைபெற இருக்கும் உலகக் கோப்பை கால்பந்து தகுதிச் சுற்று அமெரிக்காவின் சான் ஜோஸ் நகரில் நடைபெற்றது . இதில் , ஹோண்டுராஸ் அணியுடன் 1 - 1 என்ற கோல் கணக்கில் டிரா செய்ததன் மூலம் உலகக் கோப்பை போட்டியில் கலந்து கொள்வதை உறுதி செய்தது கோஸ்டா ரிகா . இந்த ஆட்டத்தின் முதல் பாதியில் இரு அணிகளும் கோலடிக்கவில்லை . 2 - வது பாதி ஆட்டத்தின் 66 - வது நிமிடத்தில் ஹோண்டுராஸ் வீரர் எடி ஹெர்னாண்டஸ் தலையால் முட்டி கோலடிக்க , அந்த அணி 1 - 0 என்ற கோல் கணக்கில் முன்னிலைப் பெற்றது . இதனையடுத்து கடுமையாகப் போராடிய கோஸ்டா ரிகாவின் கென்டல் வாட்சன் " இஞ்சுரி ' நேரத்தில் கோலடித்தது . இதனால் ஆட்டம் 1 - 1 என்ற கோல் கணக்கில் டிராவில் முடிந்தது . இந்த ஆட்டத்தை சமன் செய்ததன் மூலம் 5 - வது முறையாக உலகக் கோப்பை போட்டியில் விளையாடும் வாய்ப்பைப் பெற்றுள்ளது கோஸ்டா ரிகா .


பிரபல நடிகை சுட்டு கொலை . . ! பார்ட்டிக்கு வர மறுத்ததால் கொடூரம் . . திரைத்துறை அதிர்ச்சி . . ! பிரபல நடிகையான சும்பல் கான் பாகிஸ்தானை சேர்ந்தவர் . இவர் ஒரு பாடகி மட்டுமில்லாமல் , பல தொலைக்காட்சிகளில் நிகழ்ச்சி நடத்தி வந்துள்ளார் . சில படங்களிலும் நடித்துள்ளார் . இவருடைய திறமை மக்களால் மதிக்கப்பட்டு பெரிய அளவில் பிரபலமானவர் இவர் என்பது குறிப்பிடத்தக்கது . இந்நிலையில் , சும்பால் கானை , ஒரு பணக்கார வர்கத்தினர் பார்ட்டிக்கு வந்து அவர்களுடன் நடனம் ஆட வேண்டும் என கேட்டுக் கொண்டதாக தெரிகிறது ஆனால் , இதற்கு மறுப்பு தெரிவித்துள்ள சும்பல் கானை , பாதுகாப்பையும் மீறி அவரது வீட்டிற்கே சென்று சுட்டுகொன்றது மட்டுமில்லாமல் , தீ வைத்து எரித்து உள்ளனர் இந்த கொடூரன்கள் ஷேக் மால் டவுனில் சும்பல் கானின் வீடு உள்ளது . இந்த சம்பவத்தை அடுத்து போலீசார் விசாரணை மேற்கொண்டதில் , முதற்கட்டமாக முன்னாள் போலிஸ் அதிகாரி ஒருவர் இதில் தொடர்புடையது தெரியவந்துள்ளது . நேற்று நடைபெற்ற இந்த கோர சம்பவத்தை அடுத்து , அந்நாட்டு போலீசார் தீவிர விசாரணை மேற்கொண்டு வருகின்றனர் . இந்த சம்பவத்தால் திரைதுறையினர் அதிர்ச்சி அடைந்துள்ளனர் . அதிலும் குறிப்பாக நடிகைகள் அதிருப்தியை வெளிப்படுத்தி உள்ளனர் .


அதிமுக அணிகளுக்கிடையே நடைபெற்ற குழப்ப நிலையால் , ஆட்சி நீடிக்குமா என்ற நிலை ஏற்பட்டது . எடப்பாடி பழனிசாமியின் ஆட்சியின் நிலை குறித்து எதிர்கட்சிகள் கூர்ந்து நோக்கி வந்தன . முன்னதாகவே திமுக , பெரும்பான்மையை நிரூபிக்க வேண்டும் என்று கோருவதாக முடிவு செய்யப்பட்டதாகவும் , ஆனால் , துரைமுருகனின் ஆலோசனையால் , அந்த யோசனை தள்ளி வைக்கப்பட்டதாகவும் தகவல் வெளியானது . , இ . பி . எஸ் . , அணிகள் இணைப்பு காரணமகா டிடிவி தினகரன் அணியினர் ஆளுநர் வித்யாசாகர் ராவை இன்று சந்தித்தனர் . இதுநாள்வரை எடப்பாடி பழனிசாமிக்கு அளித்து வந்த ஆதரவை வாபஸ் பெறுவதாக அவர்கள் ஆளுநரிடம் கடிதம்கொடுத்துள்ளனர் . திமுக செயல் தலைவரும் , எதிர்கட்சி தலைவருமான மு . க . ஸ்டாலின் , செய்தியாளர் சந்திப்பின்போது , அதிமுக அரசு மீது நம்பிக்கை வாக்கெடுப்பு நடத்த வேண்டும் என்றும் , அதற்காக தமிழக சட்டமன்றத்தைக் கூட்ட ஆளுநர் உத்தரவிட வேண்டும் என்றார் . 22 எம் . எல் . ஏ . க்கள் ஆதரவை வாபஸ் பெற்றதால் , நம்பிக்கை வாக்கெடுப்பு கோர ஆளுநர் வித்யாசாகர் ராவ் உத்தரவிட வேண்டும் . நம்பிக்கை வாக்கெடுப்பு சூழ்நிலை வந்தால் திமுக நல்ல முடிவு எடுக்கும் என்றும் , தமிழக சட்டப்பேரவையைக் கூட்ட ஆளுநர் உத்தரவிட வேண்டும் என்றும் மு . க . ஸ்டாலின் கூறியுள்ளார் . இந்த நிலையில் , தமிழக சட்டப்பேரவையைக் கூட்ட உத்தரவிட வேண்டும் என்று கோரி மு . க . ஸ்டாலின் ஆளுநருக்கு கடிதம் எழுதியுள்ளர் . அந்த கடிதத்தில் , பெரும்பான்மையை நிரூபிக்க எடப்பாடி பழனிசாமி அரசுக்கு உத்தரவிட வேண்டும் என்று அதில்கூறியுள்ளார் . பேரவைக் கூட்டம் தாமதிப்பது குதிரை பேரத்துக்கு வழி வகுக்கும் என்றும் மு . க . ஸ்டாலின் அந்த கடிதத்தில் கூறியுள்ளார் .